qundao/data-zh-poetry huggingface dataset:
和牧斋题沈石田奚川八景图歌
作者：程嘉燧
朝代：明

侍郎载歌奚川图，后人讽歌如按图。诗成相示劝之和，才尽气索其如吾。枯肠无沈难饮墨，但恣夕歠还朝裤。迫来长句谁子敌，况当述祖诗格殊。世家文彩剩粉绘，列圣德泽余张铺。侯王忠孝遗第宅，江海硕大田泥涂。明堂梓材老勿剪，连城宝玉韫莫沽。身当承平俗殷富，弦歌耕凿游康衢。一川东下百谷应，伟哉二惠钟菰芦。风流冠盖四走集，渊深木茂相招呼。柳森溪堂读书处，种竹万个中盘纡。摩挲商周出彝鼎，啸咏日夕倾觞壶。是时景泰富才子，画师剑客兼博徒。为梁置驿动成市，百货集杭与苏。茅茨晓驱推书犊，瓜锄晚带巢冠乌。清门孙枝见隆楝，白云宰树皆连趺。画走那知六丁索，图出定有神明扶。石田先生上仙久，飘然八景来坐隅。焚香盥手再拂拭，袭以锦段红氍毹。荐陈家庙侑盏斝，夸燕宗尚㵲笙竽。传家信有万金产，识字不独分之无。他年会是大手笔，簪橐侍从仍操觚。抱看睨视细指点，对客问事时挽须。蝇头卷尾复书罢，举手向我重嗟吁。天吴耐可补褐缀，宝绘忍复残膏污。强歌形秽恍自失，何当白璧邻珷玞。咄哉无盐漫刻画，人言东里颦女恐尔愚，胡然东里颦女恐尔愚。
和牧斋题沈石田奚川八景图歌
作者：程嘉燧
朝代：明
体裁：古风

侍郎载歌奚川图，后人讽歌如按图。诗成相示劝之和，才尽气索其如吾。枯肠无沈难饮墨，但恣夕歠还朝裤。迫来长句谁子敌，况当述祖诗格殊。世家文彩剩粉绘，列圣德泽余张铺。侯王忠孝遗第宅，江海硕大田泥涂。明堂梓材老勿剪，连城宝玉韫莫沽。身当承平俗殷富，弦歌耕凿游康衢。一川东下百谷应，伟哉二惠钟菰芦。风流冠盖四走集，渊深木茂相招呼。柳森溪堂读书处，种竹万个中盘纡。摩挲商周出彝鼎，啸咏日夕倾觞壶。是时景泰富才子，画师剑客兼博徒。为梁置驿动成市，百货集杭与苏。茅茨晓驱推书犊，瓜锄晚带巢冠乌。清门孙枝见隆楝，白云宰树皆连趺。画走那知六丁索，图出定有神明扶。石田先生上仙久，飘然八景来坐隅。焚香盥手再拂拭，袭以锦段红氍毹。荐陈家庙侑盏斝，夸燕宗尚潕笙竽。传家信有万金产，识字不独分之无。他年会是大手笔，簪橐侍从仍操觚。抱看睨视细指点，对客问事时挽须。蝇头卷尾复书罢，举手向我重嗟吁。天吴耐可补褐缀，宝绘忍复残膏污。强歌形秽恍自失，何当白璧邻珷玞。咄哉无盐漫刻画，人言东里颦女恐尔愚，胡然东里颦女恐尔愚。
和牧翁宿方给谏旧馆有怀孟阳
作者：程嘉燧
朝代：明

归来锦里夜留宾，小筑南漪狎所亲。冢上仙人但冥漠，灯前兄弟半埃尘。河山邈邈生刍阔，风雨绵绵别泪频。青眼新知今白首，经过何事不伤神。
和韵酬黄蕴生二首
作者：程嘉燧
朝代：明

柴荆宴起客来初，偏慰衰容久索居。尽日长吟才子句，多时胜读古人书。墙头新竹延高柳，门外清流映污渠。更约相从见披豁，祇应扶曳扫庭除。移家门向竹林中，小院时闻松柏风。来往每思同长老，见知真愧自儿童。汪陂洵合称颜子，樗散何由比郑公。久欲净袪诗酒污，远师庞蕴了诸空。
和韵酬黄蕴生二首·其一
作者：程嘉燧
朝代：明

柴荆宴起客来初，偏慰衰容久索居。尽日长吟才子句，多时胜读古人书。墙头新竹延高柳，门外清流映污渠。更约相从见披豁，祇应扶曳扫庭除。
和韵酬黄蕴生二首·其二
作者：程嘉燧
朝代：明

移家门向竹林中，小院时闻松柏风。来往每思同长老，见知真愧自儿童。汪陂洵合称颜子，樗散何由比郑公。久欲净袪诗酒污，远师庞蕴了诸空。
四明徐汇阳庄太峰余泰灵秋尽先后言别
作者：程嘉燧
朝代：明

相逢多别酒，归路欲何之。江水曹娥庙，湖山贺监祠。乡愁兼雨重，旅望入秋悲。倘忆江东侣，论文复几时。
因舍弟归柬山中亲知
作者：程嘉燧
朝代：明

故人相望眇天涯，久客伤心忆岁华。城上雪声游子屐，县南风色酒人家。邮筒近隔钱塘路，归缆遥牵歙浦沙。乡国清明正愁绝，凭将双泪湿梨花。
塾巾楼中宋比玉对雪鼓琴余戏作图便面漫题时过娄江因订后期
作者：程嘉燧
朝代：明

闽客不见雪，流霰在鸣琴。兹晨何飘瞥，快作崩山音。七弦正凝结，万象回幽阴。南思九仙远，北望三湘深。江水萦后期，春气动前林。毋令招隐曲，荒涂空古今。
壬申春初返山庄得吴巽之书叠前韵
作者：程嘉燧
朝代：明

心境难调缓急弦，住山空度一年年。逐时蔓草徒劳铲，去日寒灰莫更然。北里笙歌传水上，西湖书记到花前。寻常忆得除禅语，次第无过省醉眠。
夜泛（同丘五、张二丈、孙二兄）
作者：程嘉燧
朝代：明

水关新涨曲通沟，力疾邀人夜弄舟。暗竹背城思岭月，平畦裛露忆湖秋。行随老伴添衣出，回触歌场趁曲留。远吹更闻无奈返，微风小橹不胜愁。
夜雨
作者：程嘉燧
朝代：明
体裁：五言绝句

江夜雨浪浪，春风难禁当。匡庐云雾里，半月到浔阳。
夜雨伤娄兄兼怀拂水山居
作者：程嘉燧
朝代：明

千古伤心为绝弦，老人流泪过残年。春寒澒洞风床殷，夜火青荧雨屋燃。乱落暗泉虚榻畔，繁枝晴昊豁崖前。扁舟欲往愁花事，白昼昏昏闭閤眠。
姑孰道中见梅花
作者：程嘉燧
朝代：明

燕南蓟北限春光，瞥见江梅剧断肠。花被雪禁犹黯淡，影遭风横正郎当。斜临官道窥邮骑，开傍旗亭扑酒香。才是玉门关外客，莫凭羌笛诉昏黄。
子柔将归忆别漫赋
作者：程嘉燧
朝代：明

巷南秋雨过君家，独掩闲门几日斜。无那别来偏皎月，即看归到负黄花。春江在眼新安郭，暮雪惊心梁苑沙。欲去念君仍未决，穷愁相见莫相嗟。
孙士徵甘露僧房话旧
作者：程嘉燧
朝代：明

雪中分手地，亦在暮江边。栖泊长如此，心期共渺然。落帆千步柳，到寺一声蝉。为扫清溪石，还家与醉眠。
孙履正履和北上予同舟送之入郡舣舟白莲桥信宿临别题赠长句
作者：程嘉燧
朝代：明

凉风一杯酒，明月万里心。双帆飞度吴苑树，澄江远挂秋河阴。君过三山向京阙，杨子津楼秋涨没。广陵豪士邀醉君，期我不来意超忽。君不见梁园归弄黄河舠，惊沙刮地哀鸿高。又不见吴郡走马来观试，霜叶覆阶鸦满寺。壮心簸荡功心疏，剑歌萧条风雨至。逐君兄弟岁月深，寸心匪石千黄金。脱衣贳酒君酌斟，君胡不饮心沉吟。沉吟欲言向余久，旧时好事还能否？黄罗峰头搔首问青天，逸句惊人落杯酒。此中二月梨花明，绿莎锦湍飞羽觥。千林皑皑雪照夜，踏冰响屟空岩声。玉屏门西初罢射，挥鞭半醉归侵夜。将军开閤遮马迎，琉璃烛晃金盘炙。别来耕商甘隐沦，此日感叹伤精魂。令弟胸怀万人略，结束弓矢干金门。仲今落魄向侯邸，食鱼有无那可论。送君江边天迢迢，月明青天生夜潮。我醉仍眠为君侣，起看日暮阳山雨。朝来移艇游村南，碧梧苍翠藏精蓝。龙鳞古木不见日，菱花演漾开风潭。卷帷散发荫深樾，此时赋诗思清发。忽然二子就我来，手指月出浮云开。溪桥石路皎霜雪，顾影踏月心徘徊。徘徊不眠欲至曙，预愁明日还归去。白莲桥西题赠君，千载知余送君处。
客愁
作者：程嘉燧
朝代：明

客心降尽转悠悠，见月闻歌已不愁。当日绛唇空寂寞，何时雪顶共依投。衰年自照犹残烛，长夏行吟祇敝裘。送远可能忘故国，浮云西北有高楼。
宿南屏柬城中朋旧
作者：程嘉燧
朝代：明

南屏云木晚苍苍，潦倒交情未可忘。药裹春携停楚帆，山经秋写属吴装。寒灯正字风驱叶，轻箑斜题雨漏床。林月池凉廿年地，肯来随意宿僧房。
宿牛首
作者：程嘉燧
朝代：明

城南遍兰若，兹山何穹窿。鞍马上几盘，迫察势犹雄。崖昃日半倾，光射东南峰。阑干倚峻壁，毫末纷玲珑。路回见塔寺，到门罗杉松。积翠扶层阶，暝色带远江。高殿夜突兀，古木枝巃嵷。尚骇仰睇赊，未觉俯历崇。细路绕殿角，欲上闻鸣钟。扪萝踏深影，林幽径难通。悄然心神凄，却顾来惊风。下归白云梯，微月光朣胧。明当上绝顶，冥搜恣所穷。兴剧耿无寐，清宵殊未终。
寄孙三庐江
作者：程嘉燧
朝代：明

自从君去少经过，霖雨柴门有啸歌。怀袖尺书三岁在，江关萧瑟暮年多。过淮落木空明月，到海青山祇白波。闻道儿郎转聪慧，比来樽酒兴如何。
寄庄将军
作者：程嘉燧
朝代：明

僧榻书廊卧夕曛，兴来吟啸每过君。梅残烛烬疏窗雨，雪冱香浓小閤云。茶作松风先破睡，墨添山气待微醺。自从一别莲花府，月下笳箫忆共闻。
寄方伯雨
作者：程嘉燧
朝代：明

村边废宅少人居，闻道生徒共扫除。书札浮沉三月后，交游显晦廿年余。小岩原上归僧远，长石冈头旅骑疏。知尔含情望天末，苍烟落日几踌躇。
富阳桐庐道中早春即目柬吴中朋旧
作者：程嘉燧
朝代：明

暮倚城楼江日曛，晓过山县市烟分。回峰冻雨皆成雪，出雾危峦半是云。沙际年光催鸟啭，冰间寒溜动鸥群。吴江越峤千余里，春赏何由早寄闻。
寒月独归题松寥壁（时湛公在西湖）
作者：程嘉燧
朝代：明

寺外风江断去津，峰头木脱月相亲。僧斋归处窗如烛，始觉寒风是主人。
将之吴门李茂初诗邀看梅止余楼中次韵酬答
作者：程嘉燧
朝代：明

皋桥流水带城皞，庑下何由见隐沦。逢世生涯无奈老，浪游心事况禁春。谁堪去去因人热，已觉拘拘损我神。莫对梅花说憔悴，君来开即口佳辰。
山居夜雨迟比玉不至惜别
作者：程嘉燧
朝代：明

命驾论文复几时，孤怀怆别愿春迟。君豪视昔长中酒，我老于前并废诗。晚节风尘那可傍，旧游花月若为思。扁舟十日东城曲，辜负西窗话雨期。
山居秋怀
作者：程嘉燧
朝代：明

凉风四起秋云急，门巷萧森鸟雀飞。黄叶年年惊岁晚，沧江日日待人归。经时茅屋淹行李，一系扁舟换客衣。回首昔曾悲故国，于今临眺意多违。
岁暮怀孙履和李茂修
作者：程嘉燧
朝代：明

故人不见岁将穷，临别风烟在眼中。岳院夜眠春涧雨，浦楼寒醉雪山风。溪南邮使明朝发，江北来帆二月通。廿载东桥歌酒伴，他乡残腊梦应同。
己卯元旦和牧翁韵
作者：程嘉燧
朝代：明

不嫌朱户有蒿蓬，且喜阳和转谷中。人语半空山殿晓，佛香匝地洞门风。酒随天意留青缥，诗与春光斗碧红。况值朋来好乘兴，肯因瀼滑限西东。
己卯除夕和牧斋韵 其一 守岁正当宵秉烛，徂春犹爱陆居船
作者：程嘉燧
朝代：明

风光梅菜俄今夕，乡井椒花自远天。筋力故山嗟已尽，不须营到杖头钱。
己卯除夕和牧斋韵·其一
作者：程嘉燧
朝代：明

又看花信小楼前，水态山容媚早年。
平望阻风
作者：程嘉燧
朝代：明
体裁：五言律诗

驿路连吴近，乡音带越稀。寒流捎宿舸，夕浪急风扉。旁市求鱼入，邻舟得酒归。微微掩明烛，伏枕念无衣。
庚午除夕
作者：程嘉燧
朝代：明

湖山斯夕与斯晨，不觉园梅又放春。蜂似解衣延画史，泉来穿户款茶神。宁须守岁过咸舍，何用辞年恼比邻。深愧皇天私老眼，东家贳我作闲人。
庚辰元日和叔翁韵
作者：程嘉燧
朝代：明

日嗟筋力不如前，饱饭相随得几年。纱帽鬓丝婪尾席，玉箫金管两头船。已拖拂水来新筑，更插繁花向远天。若问扬州旧风月，也曾骑鹤贯腰钱。
庚辰十二月二日虞山舟次值河东君用韵辄赠
作者：程嘉燧
朝代：明

翩然水上见惊鸿，把烛听诗讶许同。何意病夫焚砚后，却怜才子扫眉中。菖蒲花发公卿梦，芍药春怀士女风。此夕樽前相料理，故应恼彻白头翁。
张卿子汤稚舍泛舟看荷花
作者：程嘉燧
朝代：明

主客琅玕烂熳同，快哉谁为乞天公。低昂霞绮船头浪，狼藉玻璃碗面风。蠲暑可忘吹大小，析酲聊复辨雌雄。飞花度水来何处，折尽西陂劝酒筒。
张翁携酒见过用前韵
作者：程嘉燧
朝代：明

西郭端居已嗒然，野人争席不知年。远梅晴昊移筇外，斜日林丘到水边。池面薙苔连土气，松头爇酒带花燃。兴阑纤月沿归艇，正值陶公醉欲眠。
张鲁生遣马迎过郊居话别
作者：程嘉燧
朝代：明

昨夜南桥有报书，侵晨骑马过郊居。江村月出风阴后，花木凉生宿雨余。新句意多难较稳，故人情在亦从疏。清秋不浅茅斋兴，摇荡浮云信所如。
忆金陵二首（杂题画扇）
作者：程嘉燧
朝代：明

秋阴沄客思腾腾，木末荒台尽日登。谁信到家翻远忆，雨斋含墨画金陵。最忆西风长板桥，笛床禅阁雨潇潇。只今画里犹知处，一抹寒烟似六朝。
忆金陵二首（杂题画扇）·其一
作者：程嘉燧
朝代：明

秋阴沄客思腾腾，木末荒台尽日登。谁信到家翻远忆，雨斋含墨画金陵。
忆金陵二首（杂题画扇）·其二
作者：程嘉燧
朝代：明

最忆西风长板桥，笛床禅阁雨潇潇。只今画里犹知处，一抹寒烟似六朝。
怀拂水故居（闻等慈师已化去）
作者：程嘉燧
朝代：明

曾同学士碧山居，疏栝深房响石渠。邀客种莲通载酒，寻僧看竹度篮舆。支公好事时调鹤，长者前生是救鱼。笔冢草荒门限冷，箧中空拿永和书。
感春
作者：程嘉燧
朝代：明

少小兹晨喜欲狂，相邀结束踏春场。暗思豪兴随年减，空愧浮生向老忙。游队懒追依酒伴，歌棚嫌闹憩僧房。明年祇有还山约，愿醉松傍与竹傍。
感道傍枯柳
作者：程嘉燧
朝代：明

婆娑枯柳尚毵毵，白发青骊泪满衫。一路残花仍汴水，十年春梦落江潭。黄河岸徙孤蓬直，明月巢空越鸟南。旧侣重来余半死，敢论生意叹何堪。
戊寅除夜拂水山庄和牧斋韵二首
作者：程嘉燧
朝代：明

旧识园梅与径蓬，新泉照眼后堂中。松明涧道余寒雪，草色筵开上日风。颜面过年梁月白，欢娱今夕烛花红。它时守岁招呼近，只在藤萝水石东。聚首何嗟两鬓蓬，开怀且付百壶中。辞寒未要封条雪，占稔先宜夹囤风。守岁银花飞水白，朝玄笼烛殷山红。去年今夕残缸里，百炼相思寄浙东。
戊寅除夜拂水山庄和牧斋韵二首·其一
作者：程嘉燧
朝代：明

旧识园梅与径蓬，新泉照眼后堂中。松明涧道余寒雪，草色筵开上日风。颜面过年梁月白，欢娱今夕烛花红。它时守岁招呼近，只在藤萝水石东。
戊寅除夜拂水山庄和牧斋韵二首·其二
作者：程嘉燧
朝代：明

聚首何嗟两鬓蓬，开怀且付百壶中。辞寒未要封条雪，占稔先宜夹囤风。守岁银花飞水白，朝玄笼烛殷山红。去年今夕残缸里，百炼相思寄浙东。
戏效长庆律体即事与高文倩
作者：程嘉燧
朝代：明

蛾眉蟾月两婵娟，忆遇如花胜会仙。近逐歌喉须闯席，遥开笑靥待过船。灯前坠马妆仍好，酒后惊鸿态更偏。才调直欺文字饮，风骚横逞士夫筵。闲偎钏迹圆留面，戏剧鞋痕曲印肩。并背银缸和影坐，对拢香袖熨寒眠。曾教狂客宵挝鼓，爱着妖童夜辊弦。笑语偷分鹦舌巧，齿牙明斗贝光鲜。随车每及霜垂地，送棹何辞雨满天。累月朱门添酒宴，连朝彩笔废诗篇。邀来便觉欢无价，忆却方知会有缘。断送半生心似铁，被君赚作有情颠。
扬州方季康馆同张伯美诸人惜别（戊午四月）
作者：程嘉燧
朝代：明

别路江南已数程，清樽细雨复江城。残魂如梦闻莺断，旧恨随潮立马生。皈佛一心怜伴在，驱人十口悔身轻。临歧共有沾衣泪，却使衰羸暗抚缨。
拂水值黄蕴生清明归省感怀一首
作者：程嘉燧
朝代：明

山庄水步傍春华，忽送归舟起叹嗟。唐老舍前三月路，沈郎阑畔一年花。近来句好看余子，数去杯宽尚几家。寂寂林塘寒食过，纸钱枯柳乱啼鸦。
早春同茂修过东林庄居
作者：程嘉燧
朝代：明

斜日轻舟远背城，野中一见一含情。乍过门巷多相似，遥识衣冠已出迎。岸岸水生芳草绿，家家梅向晚天清。频来自觅题诗处，绕槛巡檐仔细行。
时命
作者：程嘉燧
朝代：明

少小曾嗟时命违，不才敢齿宦情微。半生空长蓬三径，几死真成樗十围。马骨岂须酬美价，虎头终亦悔雄飞。残年莫计无归着，处处春山满蕨薇。
昆山响梵阁怀季常上人游九峰二首
作者：程嘉燧
朝代：明

袈裟相伴踏清秋，健即闲行懒即休。记得罢琴吹笛夜，雨声茅屋小如舟。九峰几点小窗间，知尔遥临泖上山。同是爱山须尽兴，闲云且莫自飞还。
昆山响梵阁怀季常上人游九峰二首·其一
作者：程嘉燧
朝代：明

袈裟相伴踏清秋，健即闲行懒即休。记得罢琴吹笛夜，雨声茅屋小如舟。
昆山响梵阁怀季常上人游九峰二首·其二
作者：程嘉燧
朝代：明

九峰几点小窗间，知尔遥临泖上山。同是爱山须尽兴，闲云且莫自飞还。
昆山题画
作者：程嘉燧
朝代：明

江月酣林水透霜，水精禅院旧绳床。邻房僧起啼鸦散，塔里残灯鹔晓光。
春尽
作者：程嘉燧
朝代：明

老惜光阴并日游，及看春尽恨悠悠。已拌浓艳随黄土，转觉欢娱恼白头。兰叶醉痕沾旧扇，烛花红泪在空楼。不因千里伤春目，领断江南一味愁。
春尽感怀
作者：程嘉燧
朝代：明

一年春尽送春时，万事伤心独咏诗。梦里楚江昏似墨，画中湖雨白于丝。空烦儿女啼书札，应有亲朋覆酒卮。明日夏云徒极目，断魂摇曳各天涯。
春暮与鲍溪父言怀
作者：程嘉燧
朝代：明

江上杨花覆白蘋，对君犹喜见残春。云山家在难乘兴，风月闲来自怆神。旁舍盘飧留客共，向人怀抱好谁亲。山中只是空相忆，漫道天涯即比邻。
曲中听黄问琴歌分韵八首 其一 牙字
作者：程嘉燧
朝代：明

夜扫歌楼集钿车，白头占曲点红牙。梁间三日余音在，偷得新腔遍狭邪。
曲中听黄问琴歌分韵八首 其七 弯字
作者：程嘉燧
朝代：明

轻染鸦黄拂髻鬟，莺雏巧笑斗双弯。不知《水调》声能苦，蹙损横波一寸山。
曲中听黄问琴歌分韵八首 其三 飞字
作者：程嘉燧
朝代：明

莫论歌难听亦稀，坐中有客欲沾衣。不看天上行云驻，试辨林端木叶飞。
曲中听黄问琴歌分韵八首 其五 莺字
作者：程嘉燧
朝代：明

歌郎酒客尽知名，画烛红妆作队迎。檐竹萧萧香閤里，花丛十月坐流莺。
曲中听黄问琴歌分韵八首 其八 监字
作者：程嘉燧
朝代：明

十分飞盏任君衔，四座无声罢酒监。更请白头歌一曲，不须看舞越罗衫。
曲中听黄问琴歌分韵八首 其六 颦字
作者：程嘉燧
朝代：明

缓节安歌妙入神，玉盘铃走串珠匀。小姬情事防人觉，挽着双蛾不肯颦。
曲中听黄问琴歌分韵八首 其四 丝字
作者：程嘉燧
朝代：明

曾怜古调背同时，廿载心期老曲师。为是唱情听不得，鬓边先着几茎丝。
曲中听黄问琴歌分韵八首·牙字
作者：程嘉燧
朝代：明

夜扫歌楼集钿车，白头占曲点红牙。梁间三日余音在，偷得新腔遍狭邪。初学莺簧响露梢，还疑凤吹拂云霄。金屏笑剧如花女，红豆凭将记曲抛。莫论歌难听亦稀，坐中有客欲沾衣。不看天上行云驻，试辨林端木叶飞。曾怜古调背同时，廿载心期老曲师。为是唱情听不得，鬓边先着几茎丝。歌郎酒客尽知名，画烛红妆作队迎。檐竹萧萧香閤里，花丛十月坐流莺。缓节安歌妙入神，玉盘铃走串珠匀。小姬情事防人觉，挽着双蛾不肯颦。轻染鸦黄拂髻鬟，莺雏巧笑斗双弯。不知《水调》声能苦，蹙损横波一寸山。十分飞盏任君衔，四座无声罢酒监。更请白头歌一曲，不须看舞越罗衫。
曲中听黄问琴歌分韵八首牙字
作者：程嘉燧
朝代：明
体裁：诗

初学莺簧响露梢，还疑凤吹拂云霄。金屏笑剧如花女，红豆凭将记曲抛。
曹季野余抡仲招集古岩寺洗泉即事
作者：程嘉燧
朝代：明

结伴携壶集小亭，砂瓶活火试中泠。乳浮瓯面雪花白，石现潭心天骨青。远出俗尘堪洗耳，闲窥容发悔劳形。当歌尚喜清狂在，免使群贤笑独醒。
朝云诗五首
作者：程嘉燧
朝代：明

买断铅红为送春，殷勤料理白头人。蔷薇开遍东山下，芍药遗将南浦津。香泽暗菲罗袂解，歌梁声揭翠眉颦。颠狂真被寻花恼，出饮空床动涉旬。城头片雨浥朝霞，一径茅堂四面花。十日西园无忌约，千金南曲莫愁家。林藏红药香留蝶，门对垂杨暮洗鸦。拣得露芽纤手瀹，悬知爱酒不嫌茶。林风却立小楼边，红烛邀迎暮雨前。潦倒玉山人似月，低迷金缕黛如烟。欢心酒面元相合，笑靥歌颦各自怜。数日共寻花底约，晓霞初旭看新莲。邀得佳人秉烛同，清冰寒映玉壶空。春心省识千金夜，皓齿看生四座风。送喜觥船飞错落，助清弦管斗玲珑。天魔似欲窥禅悦，乱散诸华丈室中。城晚舟回一水香，被花恼彻只颠狂。兰膏初上修蛾绿，粉汗微消半额黄。主客琅玕情烂熳，神仙冰雪戏迷藏。谁能载妓随波去，长醉佳人锦瑟傍。
朝云诗五首·其一
作者：程嘉燧
朝代：明

买断铅红为送春，殷勤料理白头人。蔷薇开遍东山下，芍药遗将南浦津。香泽暗菲罗袂解，歌梁声揭翠眉颦。颠狂真被寻花恼，出饮空床动涉旬。
朝云诗五首·其三
作者：程嘉燧
朝代：明

林风却立小楼边，红烛邀迎暮雨前。潦倒玉山人似月，低迷金缕黛如烟。欢心酒面元相合，笑靥歌颦各自怜。数日共寻花底约，晓霞初旭看新莲。
朝云诗五首·其二
作者：程嘉燧
朝代：明

城头片雨浥朝霞，一径茅堂四面花。十日西园无忌约，千金南曲莫愁家。林藏红药香留蝶，门对垂杨暮洗鸦。拣得露芽纤手瀹，悬知爱酒不嫌茶。
朝云诗五首·其五
作者：程嘉燧
朝代：明

城晚舟回一水香，被花恼彻只颠狂。兰膏初上修蛾绿，粉汗微消半额黄。主客琅玕情烂熳，神仙冰雪戏迷藏。谁能载妓随波去，长醉佳人锦瑟傍。
朝云诗五首·其四
作者：程嘉燧
朝代：明

邀得佳人秉烛同，清冰寒映玉壶空。春心省识千金夜，皓齿看生四座风。送喜觥船飞错落，助清弦管斗玲珑。天魔似欲窥禅悦，乱散诸华丈室中。
李洋河舟中戏为俚体遣意
作者：程嘉燧
朝代：明

半似春还半似秋，不成估舶不成游。幸无冰雪伤离思，且有云山遮客愁。远雁如尘飞水面，乱帆疑叶下吴头。明年更鼓潇湘柁，老泪凭添万里流。
桃树下作
作者：程嘉燧
朝代：明

残春已过八十日，桃树初开三五枝。瞥眼红颜刚一笑，举头纤月正如眉。未缘悟道空身老，宁复还家歊面衰。闻说城边新买得，隔花流水一茅茨。
梦后怀垫巾楼
作者：程嘉燧
朝代：明

移居无复垫巾楼，归梦依然在上头。元与江湖豪士卧，似闻风雪故人投。窗间塔影池边小，寺外村光雨后收。仿佛昔时同舍客，月明阑槛并船游。
次宋大韵即事与梁五二绝句
作者：程嘉燧
朝代：明

来禽半啮手分尝，风里唇脂对口香。教就魏郎零落谱，琼花台下漫《霓裳》。莫论肉响胜丝弦，含态含娇剩客怜。打嗓一声堪叫绝，须知妙处不关传。
次宋大韵即事与梁五二绝句·其一
作者：程嘉燧
朝代：明

来禽半啮手分尝，风里唇脂对口香。教就魏郎零落谱，琼花台下漫《霓裳》。
次宋大韵即事与梁五二绝句·其二
作者：程嘉燧
朝代：明

莫论肉响胜丝弦，含态含娇剩客怜。打嗓一声堪叫绝，须知妙处不关传。
次牧翁泛舟韵
作者：程嘉燧
朝代：明

蚤闻南国翠蛾愁，曾见书飞故国楼。远客寒天须秉烛，美人清夜恰同舟。玉台传得诗千首，金管吹来坐两头。从此烟波好乘兴，万山春雪五湖流。
次韵和牧斋移居六首
作者：程嘉燧
朝代：明

城坳水转见山穷，一壑平分置此翁。粉堞丹崖排闼上，朱阑绿浪到门中。言公巷北春泉黑，老子祠西夕气红。认取主人巢屋去，不知城市与新丰。旧馆森然松栝宫，耦耕今在墓田东。莺迁北郭求时鸟，鲲徙南溟语夏虫。鸟鹊不劳三匝绕，鹪鹩仍占一枝同。君家突兀千间厦，大庇欢颜在此中。出郊市女晓阗然，入宅图书晚尚迁。尘暗流苏晴散曲，花明驰道月生弦。新收巧妇先当户，久放胎禽自上船。药臼丹炉连巷陌，移家端合有神仙。出户褰裳揽子裾，绝甘分少肯留余。未烦马汗曾充栋，不及牛腰免借车。包裹旧毡怀半砚，簏藏退笔挈中书。年来种豆南山下，草长苗稀计已疏。乌皮几在十年闲，虚阁松声锁旧山。南巷岂须推大宅，东头只合借三间。未甘洒扫专除室，不作侏儒笑抱关。却愧此身同社燕，衔泥来往傍人寰。百年一宿总蘧庐，憔悴何堪倚卜居。秋水濠间问园吏，桃花源上狎秦渔。卧游四壁神仙画，行把残编老易书。屋上青山依旧色，新泉冷冽味何如。
次韵和牧斋移居六首·其一
作者：程嘉燧
朝代：明

城坳水转见山穷，一壑平分置此翁。粉堞丹崖排闼上，朱阑绿浪到门中。言公巷北春泉黑，老子祠西夕气红。认取主人巢屋去，不知城市与新丰。
次韵和牧斋移居六首·其三
作者：程嘉燧
朝代：明

出郊市女晓阗然，入宅图书晚尚迁。尘暗流苏晴散曲，花明驰道月生弦。新收巧妇先当户，久放胎禽自上船。药臼丹炉连巷陌，移家端合有神仙。
次韵和牧斋移居六首·其二
作者：程嘉燧
朝代：明

旧馆森然松栝宫，耦耕今在墓田东。莺迁北郭求时鸟，鲲徙南溟语夏虫。鸟鹊不劳三匝绕，鹪鹩仍占一枝同。君家突兀千间厦，大庇欢颜在此中。
次韵和牧斋移居六首·其五
作者：程嘉燧
朝代：明

乌皮几在十年闲，虚阁松声锁旧山。南巷岂须推大宅，东头只合借三间。未甘洒扫专除室，不作侏儒笑抱关。却愧此身同社燕，衔泥来往傍人寰。
次韵和牧斋移居六首·其六
作者：程嘉燧
朝代：明

百年一宿总蘧庐，憔悴何堪倚卜居。秋水濠间问园吏，桃花源上狎秦渔。卧游四壁神仙画，行把残编老易书。屋上青山依旧色，新泉冷冽味何如。
次韵和牧斋移居六首·其四
作者：程嘉燧
朝代：明

出户褰裳揽子裾，绝甘分少肯留余。未烦马汗曾充栋，不及牛腰免借车。包裹旧毡怀半砚，簏藏退笔挈中书。年来种豆南山下，草长苗稀计已疏。
次韵寄子柔兄兼柬所亲
作者：程嘉燧
朝代：明

东林还往近如何，客里春寒忽忽过。望远不堪芳草遍，开书应对落花多。天边帆影扬州路，雪后江声滟滪波。为报心情萧飒尽，相逢无复旧悲歌。
正月八日亡妹忌日感述
作者：程嘉燧
朝代：明

兼程风雪赴江天，一木音容已隔泉。归到食贫长并日，看来死别又经年。更谁同气知余拙，忍复含凄话汝贤。心欲营斋肠迸断，春光双泪寺门前。
正月十八夜宿长蘅家感旧和前次醉阁诗韵
作者：程嘉燧
朝代：明

山楼梅萼垂垂夜，把烛低回小倚栊。坐久心情元约略，酒阑头鬓太冬烘。流年灯罢残更月，旧事庭前半树风。却喜故人今未贵，依然萧寂类禅公。
正月十八日同仲和侯园看梅因期同出西郭即事
作者：程嘉燧
朝代：明

八年远客一归来，又见江南两度梅。旧曲偶随新侣唱，欢颜犹逐故人回。烧灯院落俄残月，绕树池亭已半苔。更约拿舟同出郭，商量嫩蕊莫齐开。
正月四日张次公先生过遇琴馆留宿对雪即事
作者：程嘉燧
朝代：明

野翁犹自爱贫家，一笑柴门起暮鸦。柏叶细倾元日榼，松萝频泼小春茶。沉沉带雨檐花落，淅淅无风径竹斜。破榻尚堪留十日，墙头浊酒未须赊。
毛锥行
作者：程嘉燧
朝代：明

茅生轻舟如画阁，自嫌浮家不得泊。我栖一楼如冻蝇，跬步出游还不能。安得逐子东西去，载酒千斛长如渑。买断乌程与顾渚，松醪松风泻花乳。兴酣贳我千兔豪，乱扫溪藤落风雨。随手澜翻乞与人，自豪快意无所取。茅生叩门肝胆露，知我平生重毫素。只今十指如悬槌，生花吐颖将何为。床头大剑且无用，愧尔徒赠双毛锥。
水上倡楼
作者：程嘉燧
朝代：明

水树风帆隐伎楼，微明远岸浊河流。也知一望堪肠断，暮雨无人在上头。
江上·其一
作者：程嘉燧
朝代：明
体裁：六言诗

乱眼江云飘忽，照心山雪徘徊。渔舟迟客不发，野庙无人自开。
江上·其二
作者：程嘉燧
朝代：明
体裁：六言诗

立马嘶寒断渡，居人乞火沿村。十步雪迷津阁，半空涛殷山门。
江上送超宗弟游海门
作者：程嘉燧
朝代：明

人生良会难再遇，常将骨肉等行路。昔居山中无世情，汝未胜冠余未娶。谁知衣食旋相驱，坐令流落那能顾。频冬岭北厌冰雪，长岁江东足烟雾。去日艰难真可惜，后来离别知无数。相逢且暂同遨游，狂波对酒升高楼。江边女弟留十日，风雨赋诗殊未休。汝更请为离别吟，试听长歌足哀音，余愁一歌伤汝心。汝今又向海门去，能识江流深不深。
汪侨孙酒间道故灯下有作依韵口号
作者：程嘉燧
朝代：明

生死论交二十年，他乡消息总茫然。新诗刻烛还成泪，老兴将灰未灭烟。今夕樽前拌玉倒，别时衣上有珠悬。衙斋天与闲人作，好办饥餐和困眠。
清明拜张二丈墓（同子柔作）
作者：程嘉燧
朝代：明

去年寒食杏花新，扶杖犹同过北邻。酒熟欲浇中圣客，花红来哭下泉人。白杨但种看成柱，蒲柳虽存合作尘。更有伤心无可道，空山一别六回春。
清明舟中
作者：程嘉燧
朝代：明

清明寒食山头哭，到处犹传旧风俗。无家自愧百年身，有情共伤千里目。汉阳渡口柳依依，江风作花雪打衣。经旬始过道士洑，五日未离黄鹤矶。吴王庙前乌衔肉，又搅崩江作银屋。叉鱼艇子不敢行，昼傍官船愁水宿。春光忽开三月三，红桃写镜江拖蓝。烟花才下两孤北，松楸正在九华南。蟂矶亭亭落日孤，春原尽处是芜湖。青烟白道人归去，纸钱挂树啼鸢乌。
溪堂小景
作者：程嘉燧
朝代：明
体裁：五言绝句

溪响到还散，岚光聚复空。窗寒过云雨，帆饱上滩风。
潞安元夕
作者：程嘉燧
朝代：明

迷方到处即为家，元夕山城罢放衙。身槁欲灰逢火树，眼昏生晕乱银花。愿看辽水烽狼净，喜见并州竹马哗。佳节太平难际遇，传柑灯宴说京华。
灵隐夜归
作者：程嘉燧
朝代：明
体裁：五言绝句

桑路沙中尽，峰阴松杪多。稻香明露叶，溪雨飐风荷。
王翘草虫册四首 其一 虾
作者：程嘉燧
朝代：明
体裁：五言绝句

一片江湖心，半生鱼虾侣。还思见底清，投罾富春渚。
王翘草虫册四首 其三 蝉
作者：程嘉燧
朝代：明
体裁：五言绝句

秋云摇曳时，残声在高柳。谁传冷风姿，知是承蜩手。
王翘草虫册四首 其二 蟹
作者：程嘉燧
朝代：明
体裁：五言绝句

断苇寒潮里，菰蒋作稻粱。吴江枫落夜，公子已无肠。
王翘草虫册四首 其四 络纬
作者：程嘉燧
朝代：明
体裁：五言绝句

竹间流黄机，明月与白露。缫丝头绪多，经秋不成素。
瓜洲东郭访王隐士同方平仲
作者：程嘉燧
朝代：明

安稳茅斋水郭东，沙围曲映绿杨中。余寒出浦三春酒，片雨横江五月风。远意几因高士发，清游难得故人同。斜阳醉眼怜归路，野翠烟岚半彩虹。
瓜洲渡头风雪欲回南岸不得
作者：程嘉燧
朝代：明

平分南北是江流，南岸相期北岸留。惟有寒风吹向北，为君留客醉瓜洲。
甘宁庙前古树神鸦
作者：程嘉燧
朝代：明
体裁：五言绝句

回经捲雪楼，神鸦啼不去。记得泊舟时，月明天欲曙。
甲戌元日闻鸡警悟一首
作者：程嘉燧
朝代：明

风雨山楼鸡喔然，一声中夜感流年。春生柏子心枯后，香到梅花鬓雪边。赴壑蛇难遮尾驻，脱池鱼好救头燃。心空唯有庞居士，解得饥飧与困眠。
画枯木怪石次比玉除夕诗韵
作者：程嘉燧
朝代：明

当年饯腊有秋茶，添却庭梅点岁华。争喜小儿仍爱客，只嫌老子不归家。池塘无梦伤春草，门巷多时厌雪花。贫病亦知难慰意，漫图枯木向君夸。
病中送履和兼怀李茂修
作者：程嘉燧
朝代：明

江枫落后见君迟，欲雪前林又别时。多病酒杯难共醉，独行归路更相思。家人望远愁腰带，旧侣逢春问鬓丝。身世飘蓬何日定，楚云淮水各凄其。
登楼
作者：程嘉燧
朝代：明

少小听歌怕唱愁，一声楚尾与吴头。如今身在伤心地，但见春光莫上楼。
石冈园杂诗二首
作者：程嘉燧
朝代：明

出郭不知远，沿林新笋成。柳桥尘乍染，枳径雪初明。客到山云起，鱼跳春水生。岩扉对轩敞，遥识读书声。雨余来谷口，春草被山长。不识涧花落，惟闻潭水香。听莺迁密树，憎鹊踏新篁。欲就豁山阁，明灯扫一床。
石冈园杂诗二首·其一
作者：程嘉燧
朝代：明

出郭不知远，沿林新笋成。柳桥尘乍染，枳径雪初明。客到山云起，鱼跳春水生。岩扉对轩敞，遥识读书声。
石冈园杂诗二首·其二
作者：程嘉燧
朝代：明

雨余来谷口，春草被山长。不识涧花落，惟闻潭水香。听莺迁密树，憎鹊踏新篁。欲就豁山阁，明灯扫一床。
秋后戏柬吴中亲知二首
作者：程嘉燧
朝代：明

莫论楚客易悲哀，况值经秋信始回。抱影不知江上住，连宵微觉浪声来。镜中白发千梳雪，屋里乌皮一寸埃。若问身心调伏否，相将都是不燃灰。虚舟早已逐萍蓬，环堵依然半亩宫。勋业不劳看镜里，生涯聊复闭门中。携来茗饮仍吴饷，隔绝人烟断楚风。譬是在家禅丈室，多时未与故交通。
秋后戏柬吴中亲知二首·其一
作者：程嘉燧
朝代：明

莫论楚客易悲哀，况值经秋信始回。抱影不知江上住，连宵微觉浪声来。镜中白发千梳雪，屋里乌皮一寸埃。若问身心调伏否，相将都是不燃灰。
秋后戏柬吴中亲知二首·其二
作者：程嘉燧
朝代：明

虚舟早已逐萍蓬，环堵依然半亩宫。勋业不劳看镜里，生涯聊复闭门中。携来茗饮仍吴饷，隔绝人烟断楚风。譬是在家禅丈室，多时未与故交通。
秋日李氏东堂同长蘅观曝图画张伯夜贻画笔柬谢
作者：程嘉燧
朝代：明

秋云杲杲天景澄，高堂与客翻湘藤。潇湘水阔愁嘉陵，江花有情遥沾膺。閒门此时无人应，紫毫一束烦高朋。鸡距脱手新锋棱，未忍用点屏间蝇。青松短檠临层冰，颠崖老树云门僧，貌君布袜予行縢。
秋雨端居有怀
作者：程嘉燧
朝代：明

百日全家药裹间，不论风雨不开关。篱边秋水愁中路，郭外春湖梦里山。时倚瓶花滋起色，漫悬梁月见衰颜。南村剩客如相忆，好就茅斋一宿还。
空斋行
作者：程嘉燧
朝代：明

空斋愁雨壁四悬，囊中十日无一钱。北城贫生老好事，出须凭舆走且颠。南邻两脚差快健，伛偻待试同拘牵。张翁爱酒惯索饮，经年海舶松门边。春前南桥和歌者，半月归耜东林田。洞箫拍板置无用，短簦双屐闲可怜。心忆风流故司马，见雪期放寻花船。今年春雪不到地，梅开已盈东窗前。贳酒苦游恐不乐，袖手欲歇心茫然。独夜展转耿难寐，娇儿懒慢仍稳眠。不见丘翁茅屋朝来破欲葺，雨雪入户寒无烟。
答朱子暇见访同牧斋次韵三首（庚午春）
作者：程嘉燧
朝代：明

幽栖元不厌山深，把臂何人共入林。树下凉风中散客，窗间白日上皇心。青苔果落空庭得，流水花香别涧寻。但恐鹤书知处所，不容高卧只如今。招得无家一布袍，留连酒圣狎诗豪。林端水聒归潭静，云里峰来跂石高。晓案晴光研竹露，夜瓢明月煮松涛。山中入夏先凉冷，便约湖心弄小舠。乘兴停舟草岸时，落帆高树鸟先知。茶神句里看云过，草圣行间识露垂。洗砚池香萦墨细，解巾松月逗眠迟。夫君不浅中林意，流水空山待子期。
答朱子暇见访同牧斋次韵三首（庚午春）·其一
作者：程嘉燧
朝代：明

幽栖元不厌山深，把臂何人共入林。树下凉风中散客，窗间白日上皇心。青苔果落空庭得，流水花香别涧寻。但恐鹤书知处所，不容高卧只如今。
答朱子暇见访同牧斋次韵三首（庚午春）·其三
作者：程嘉燧
朝代：明

乘兴停舟草岸时，落帆高树鸟先知。茶神句里看云过，草圣行间识露垂。洗砚池香萦墨细，解巾松月逗眠迟。夫君不浅中林意，流水空山待子期。
答朱子暇见访同牧斋次韵三首（庚午春）·其二
作者：程嘉燧
朝代：明

招得无家一布袍，留连酒圣狎诗豪。林端水聒归潭静，云里峰来跂石高。晓案晴光研竹露，夜瓢明月煮松涛。山中入夏先凉冷，便约湖心弄小舠。
答江似孙谢遗锦衾（叠用寒字）
作者：程嘉燧
朝代：明

曾无文绮赠交欢，聊尔同裯恋一寒。长枕正思裁十幅，高眠尽可拥三竿。休嫌吟苦蒙时污，应笑书痴画处刓。博得新诗酬锦段，衙斋传比练裙看。故衾何意托交欢，得共高人寤寐宽。不分秋风破茅屋，从教夜雪满长安。空床独枕琴三尺，远札相遗绮一端。早晚平津谁与报，布衣思庇九州寒。
答江似孙谢遗锦衾（叠用寒字）·其一
作者：程嘉燧
朝代：明

曾无文绮赠交欢，聊尔同裯恋一寒。长枕正思裁十幅，高眠尽可拥三竿。休嫌吟苦蒙时污，应笑书痴画处刓。博得新诗酬锦段，衙斋传比练裙看。
答江似孙谢遗锦衾（叠用寒字）·其二
作者：程嘉燧
朝代：明

故衾何意托交欢，得共高人寤寐宽。不分秋风破茅屋，从教夜雪满长安。空床独枕琴三尺，远札相遗绮一端。早晚平津谁与报，布衣思庇九州寒。
经紫微村
作者：程嘉燧
朝代：明

荒村何所有，枵腹但古树。小艇缘港入，疏舂闭门度。港穷见山径，接近引闲步。青苍正相射，山照亘斜雨。平生未经过，一览似再遇。
绝句
作者：程嘉燧
朝代：明
体裁：五言绝句

远树春云白，晴洲落日香。江南无限好，画出断君肠。
自茶磨入治平寺
作者：程嘉燧
朝代：明
体裁：古风

日昃山路閒，林木纷如结。环沟引湖流，经桥见曲折。路枉寺门出，高榆对森列。连冈亘城堤，玦断宛当闑。斜日射山翠，玲珑映松彻。香气行客闻，心閒忘分别。
自茶磨入治平寺
作者：程嘉燧
朝代：明

日昃山路闲，林木纷如结。环沟引湖流，经桥见曲折。路枉寺门出，高榆对森列。连冈亘城堤，玦断宛当枌。斜日射山翠，玲珑映松彻。香气行客闻，心闲忘分别。
花朝谭生载酒看梅
作者：程嘉燧
朝代：明

仙侣移舟晚更邀，兴来东阁是今朝。竹间老树苔花活，池上繁枝雨点消。薄暝酒香延澒洞，嫩寒云白护岩峣。回船秉烛何愁远，拂水崖当第五桥。
蓬户
作者：程嘉燧
朝代：明

蓬户居然昼不开，消忧佳客数能来。水晶盐尽调冰屑，新酝缸倾杂旧醅。雄辩满筵才五斗，挥毫落纸更三杯。人生莫论无多屐，相见何妨日几回。
虎丘
作者：程嘉燧
朝代：明

风散桐花松月开，上方楼殿踏歌来。携将芦管新调曲，吹向生公旧讲台。
西湖杂题二首
作者：程嘉燧
朝代：明

不上渐江又过春，家山云水想难真。米颠墨法休相较，一段荒寒自损神。风堤雾塔欲分明，阁雨萦阴两未成。我试画君团扇上，船窗含墨信风行。
西湖杂题二首·其一
作者：程嘉燧
朝代：明

不上渐江又过春，家山云水想难真。米颠墨法休相较，一段荒寒自损神。
西湖杂题二首·其二
作者：程嘉燧
朝代：明

风堤雾塔欲分明，阁雨萦阴两未成。我试画君团扇上，船窗含墨信风行。
西湖逢曹莘野二首（丁卯在金陵汪景纯旧馆，教歌妓）
作者：程嘉燧
朝代：明

废苑荒台杨柳生，曾将艳曲教倾城。画衫钿扇今谁在，无限西园坐客情。樽前犹见古秦青，传似韩娥旧典型。千载伤心事何限，长流哀怨入青冥。
西湖逢曹莘野二首（丁卯在金陵汪景纯旧馆，教歌妓）·其一
作者：程嘉燧
朝代：明

废苑荒台杨柳生，曾将艳曲教倾城。画衫钿扇今谁在，无限西园坐客情。
西湖逢曹莘野二首（丁卯在金陵汪景纯旧馆，教歌妓）·其二
作者：程嘉燧
朝代：明

樽前犹见古秦青，传似韩娥旧典型。千载伤心事何限，长流哀怨入青冥。
许儆韦白下寄丙午所画秦准秋雨索题
作者：程嘉燧
朝代：明

六年光景未题诗，画得如尘似梦时。断雨湿云休细看，看来容易鬓成丝。
赠张翁茂仁二丈
作者：程嘉燧
朝代：明

达士志匡时，经纬随弛张。小儒竞枝叶，雕绘攻词章。张翁磊落人，所思济时康。上下数千年，抵掌如倾囊。治乱本代兴，史乘记多方。搜罗到根源，补苴见周防。贾生著《过秦》，荀卿法后王。河汾述元经，斟酌唯行藏。惜哉时命违，白首徒栖遑。材大不谋身，仅饱核与糠。伊余为童儿，见翁吾师旁。开口据上坐，大声论兴亡。斯岂古人欤，自分不得当。何图卅年间，折节夷辈行。扣门来相求，令我神扬扬。谓余可与言，勖之以自强。云堪托子孙，怀此何能忘。萧萧伯通庑，峨峨德公床。过从风雪晨，斗酒激中肠。相彼岁寒松，摧颓阅冰霜。孰知岩壑姿，可以栋明堂。
赠徐君图按曲图歌
作者：程嘉燧
朝代：明

徐君神宇和且清，翩翩浊世称达生。但持一杯蟹螯足，能挥万事鸿毛轻。自言百年在行乐，千金买歌恣欢谑。尊傍二豪与七贵，醉后五白兼六博。宁藉疏家有赐金，那识洛阳亡负郭。鸟雀门中结驷来，蛟龙壁上缠头作。少小当筵唤奈何，年来老尽怕闻歌。君家歌儿动心魄，半出已觉魂傞傞。暗思沉吟还绝倒，恰似看花被花恼。空惹颠狂气味存，难遣歌词风格老。九龄十龄解音律，本事家门俱第一。黄口天教与擅场，白头自叹曾入室。金陵洞房今老大，柘湖歌台久萧瑟。凭谁写向丹青里，如画天魔娆居士。仿佛花间按曲时，恍欲扬蛾发皓齿。便上九天歌一声，不惜此声无此耳。
走笔答赠胡京孺（名拱极）
作者：程嘉燧
朝代：明

丈夫身无羽翰长逼侧，江水滔滔阻相识。白首逢君大道间，一笑寒灰吐颜色。五山低昂波浪高，扁舟掀舞同秋毫。截江破浪赴知己，侯门噂沓讥徒劳。世人豪举皆如此，朱弦半绝心欲死。颜厚难教伺贵人，舌存未遣忧妻子。城中泥淖十尺深，多君款曲投知音。宁须百钱一斗酒，自有片语千黄金。男儿感激会下泪，莫缘失路沾衣襟。
载伎重游王潭马砦岩
作者：程嘉燧
朝代：明

疏松历落映层台，绿字岩间覆锦苔。谁扫青天屏障出，独摇红粉酒船来。歌移滩下凉风入，诗借峰头暮雨催。此日川光容易夕，相呼秉烛莫言回。
辛巳三月廿四日未至桐庐廿里老钱在官舫扬帆顺流东下余唤小渔艇绝流从之同宿新店示黄山新诗且闻曾至余家有题璧诗次韵一首
作者：程嘉燧
朝代：明

千里论文惭裹粮，二僮一马出相望。未缘竟日留佳客，犹带春星问草堂。鸟雀荒庭无洒扫，龙蛇素壁有篇章。吾庐不厌秋风破，屋漏新痕已满行。
辛未人日即事
作者：程嘉燧
朝代：明

望入山腰古寺晨，坐深蓝尾一家春。且娱灯烛喧儿女，不用哀丝动鬼神。梅试寒香移北涧，池添新水出西邻。风光合度阳阿曲，自觉尊前少和人。
过唐正叔郊居漫题索和
作者：程嘉燧
朝代：明

小塘潮落碧氤氲，画舫青丝系绿筠。野老襟期同夜雨，故人诗态似春云。忘形饮痛披衣惯，捉鼻歌轻拥被闻。如此风流俱合写，不吟举白便浮君。
过孙履正东林庄居（同方民表丈）
作者：程嘉燧
朝代：明

出郭春流十里赊，故人田舍即吾家。风情缸面清明酒，节物山头谷雨茶。忽见远交浑是梦，难期世事总如花。寻常欢笑休轻别，若计浮生信有涯。
过易水怀古
作者：程嘉燧
朝代：明

层冰积雪漫嵯嵯，易水流澌自涌波。迁史至今疏剑术，酒人从此送荆轲。羽声变后寒风急，虹影消来白日过。千古暮云京阙下，吴佣且莫浪悲歌。
过虎丘寻君实尔常夜归忆前月同伯美于此送客
作者：程嘉燧
朝代：明

吴洲四月尚春衣，日暮停舟转翠微。又喜清辉山顶见，不妨疏雨树头飞。黄鹂入寺浑相识，白月当门恰送归。灌木阴阴萍沼绿，重游心念故人违。
过长蘅画柳叹别
作者：程嘉燧
朝代：明

当时相送向京华，同见秋杨起叹嗟。君自客回侬又客，漫天春恨似杨花。
送侯豫瞻谒选
作者：程嘉燧
朝代：明

十见家园春草芳，才看通籍谒明光。骅骝道路争年少，乌鸟庭帏恋日长。衣上不劳慈母线，禁中犹惮直臣章。欲知世美承颜在，图史从来许范滂。
送春同子柔作二首
作者：程嘉燧
朝代：明

吟君诗送春归日，我正颠狂欲湿衣。烛灭清歌高阁罢，酒醒疏雨小船归。慵拈雪镜愁边照，判遣风花醉里飞。预恐老添情转剧，明年春到兴先违。中酒闲眠日掩扉，弄寒窗雨故霏霏。花怜经眼关情剧，游忆同心见面稀。江上一番仍节换，天涯何处不春归。遥知弱女千山里，乍改罗裳定湿衣。
送春同子柔作二首·其一
作者：程嘉燧
朝代：明

吟君诗送春归日，我正颠狂欲湿衣。烛灭清歌高阁罢，酒醒疏雨小船归。慵拈雪镜愁边照，判遣风花醉里飞。预恐老添情转剧，明年春到兴先违。
送春同子柔作二首·其二
作者：程嘉燧
朝代：明

中酒闲眠日掩扉，弄寒窗雨故霏霏。花怜经眼关情剧，游忆同心见面稀。江上一番仍节换，天涯何处不春归。遥知弱女千山里，乍改罗裳定湿衣。
送李茂修还山省母
作者：程嘉燧
朝代：明

男儿远图几年志未得，引领弯弧向属国。秋风辞家今始归，颜状惨淡气抑塞。忆昨荐士尚书郎，知尔善射闻四方。中丞侧耳识名字，辕门长揖生辉光。西秦猛士产灵夏，长弓大刀仍善马。令与较射丛万人，齐声共呼出君下。来趋幕府何逡巡，报国无阶自致身。里中轻薄休相笑，陶母厨间正苦辛。
送李长蘅北上二首
作者：程嘉燧
朝代：明

送子复行役，前期登北固。焦岭宜终宵，江光洗月露。挹彼万里流，话此两歧路。郡郭未可越，圆景已盈度。虎山亦清绝，心赏谐远慕。离从自少欢，陈迹况多故。昔游矜红颜，双领俄被素。悠悠百年间，徒为俗所误。援毫心常慵，临诀意弥永。吾所欲赠子，不语各自领。间兹南北居，谁能不怲怲。夸人毗荣名，达士劝深省。凿方吾自量，輹壮子当骋。康路方多虞，窘步亦思整。与子尚有心，胡能置形影。
送李长蘅北上二首·其一
作者：程嘉燧
朝代：明

送子复行役，前期登北固。焦岭宜终宵，江光洗月露。挹彼万里流，话此两歧路。郡郭未可越，圆景已盈度。虎山亦清绝，心赏谐远慕。离从自少欢，陈迹况多故。昔游矜红颜，双领俄被素。悠悠百年间，徒为俗所误。
送李长蘅北上二首·其二
作者：程嘉燧
朝代：明

援毫心常慵，临诀意弥永。吾所欲赠子，不语各自领。间兹南北居，谁能不怲怲。夸人毗荣名，达士劝深省。凿方吾自量，輹壮子当骋。康路方多虞，窘步亦思整。与子尚有心，胡能置形影。
郊游归答朱丈见讯次韵
作者：程嘉燧
朝代：明

青鞋白发好禁春，乘兴时为独往人。江上梅花残雪后，竹间茅屋腊醅新。风林待月闲眠晚，野墅烧灯中酒频。归卧空床把诗卷，经旬出饮一伤神。
醉中走笔送茂修赴留京督府幕
作者：程嘉燧
朝代：明

少年好文兼爱武，一朝破产谁比数。得君昂藏未可轻，不用人看尚如虎。嚣然材气凌万夫，安能低头自拜趋。旧京公侯拥貔虎，食舍歌鱼知有无。书生衮衮登枢要，时清只合容常调。何由顿使一军惊，且须先与群儿笑。如吾万事无可为，饥来也忍贤妻诮。
重过拂水山居经宿遂撤新楼开竁域主人复申墓田耦耕之约有述
作者：程嘉燧
朝代：明

隔岁寒梅压路横，过年风槛纸窗鸣。岩扉静掩涓涓户，山阁俄开郁郁城。新表伫归华鹤语，生刍与怅白驹行。松堂丙舍仍招隐，投老看君誓墓情。
重过虞山塔院兰公话旧
作者：程嘉燧
朝代：明

湖边春草忆佳期，重放扁舟夏木滋。游戏自来通绘事，安禅久已废吟诗。半江塔影迎帆远，曲巷经声出院迟。曾访本师乘野月，旧房空老碧梧枝。
金阊曲
作者：程嘉燧
朝代：明

金阊潭水写金波，画烛红楼歌吹多。长夜牵愁无远近，山塘一望似秋河。
钱纯中挽诗
作者：程嘉燧
朝代：明

谁怜地下老明经，宿草坟头又化萤。朽骨尚应思驾驭，朱颜终自惜娉婷。一生辛苦为玄白，何处流传付杀青。独有中郎铭不没，断虹斜日贯幽扃。
闻等慈师在拂水有寄
作者：程嘉燧
朝代：明

经年不见东林远，闻住峰头看瀑飞。古寺正如昏壁画，层湖都作水田衣。相逢不厌陶潜饮，细倒松肪貌翠微。
阊门庑隐居题画
作者：程嘉燧
朝代：明

老去何辞嫌我真，疏帘元不隔红尘。春山染出还如笑，莫为栖栖也笑人。
阊门访旧作
作者：程嘉燧
朝代：明

怅望吴阊百里余，故园兄弟日应疏。多年华鬓丝相似，三月春愁水不如。歌扇旧分桃叶渡，钓船今傍藕花居。扫眉才子何由见，一讯桥边女较书。
除夕
作者：程嘉燧
朝代：明

久客怀人百事慵，春归几日是残冬。长安雪后无来往，报国门前独看松。
除夕
作者：程嘉燧
朝代：明

来往扁舟岁聿除，流年风雨一萧疏。众山未去残缣在，四壁虽存丈室虚。短气生涯新鬻砚，雰颜归路老佣书。只余雪后萱丛好，巢燕相将识旧居。
雨中别等慈师拂水山房寄怀一首
作者：程嘉燧
朝代：明

远寻禅老叩林霏，松栝藏门尽十围。好事只余投白社，娱人况复自清晖。帆前雨重怜峰去，寺杪湍惊想瀑飞。休夏再来曾有约，何时心迹两皈依。
雨中同茂初闲孟过子薪村居即事
作者：程嘉燧
朝代：明

朝寒霢霢荡舟行，渚柳江花白浪生。客到杯香怜閤小，兴移墨漫爱窗明。檐前树缺春山出，桥外天低野寺平。共道主人能下榻，不愁风雨断柴荆。
雨中太仓津亭别子柔泊舟昆山
作者：程嘉燧
朝代：明

海近雨冥冥，分携怆驿亭。朋情春更觉，酒气别能醒。潮满炊烟白，山移睥睨青。还乡无限意，寂寞向郊坰。
雨中宿受之馆惜别
作者：程嘉燧
朝代：明

别馆风花急，停舟问数移。莫辞经夜宿，已值暮春时。身远归难定，家贫出每迟。消魂南浦上，不觉泪如丝。
雨中晓发临安双溪道中作
作者：程嘉燧
朝代：明
体裁：七言律诗

回首青山半入城，碧潭时傍碧岩萦。烟中小寺开晴翠，树杪重泉带雨声。饮马苕溪逢涨发，问人天目指云生。试观万壑千岩里，何似山阴道上行。
雨中过伎家饮书赠陈翠
作者：程嘉燧
朝代：明

红楼细雨燕飞斜，玉面珠帘相映遮。三月江南春色尽，却行江北见梅花。
雨中过张鲁生清夜听曲
作者：程嘉燧
朝代：明

新赏由来兴不违，忍逢高唱独言归。共穿疏雨牵花艇，自载清樽款竹扉。红蜡泪多时见跋，娇莺声断一沾衣。已拌白发从今尽，莫放梁尘到晓飞。
雨后东皋宴集
作者：程嘉燧
朝代：明

花溪雨过有樵风，出郭琴尊会瀼东。万柳晴熏黄曲动，半篙云破绿醅融。醉吟正好追池上，啸傲何嫌入竹中。此地春游多乐事，新知难值故交同。
雨夜怀比玉
作者：程嘉燧
朝代：明

经时魂梦暂周旋，徙倚楼中望去船。冻雨湿云怜泼墨，长更疏点认鸣弦。床留瓮面同开酒，瓶贮山头共汲泉。更有一般惭独享，纸窗灯火近残年。
雪后立春酬茂初见访
作者：程嘉燧
朝代：明

去年梅发话匆匆，短烛残杯矮阁中。能得几回还夜雪，相看一笑又春风。值君暖眼寒偏好，知我疏狂老更穷。明日雪消头并白，莫将闲闷惹青铜。
青楼曲
作者：程嘉燧
朝代：明

细雨春风花落时，金华腊酒解酴醾。当垆少妇知留客，不动朱唇动翠眉。
题张仲复西康草堂
作者：程嘉燧
朝代：明

我爱城西张仲居，天寒鸟雀下阶除。弹琴响动游山帖，隐几风开种树书。留客添灯尝蜜酒，呼儿吸水煮河鱼。寻常自爱吾庐好，若到君家愧不如。
题扇
作者：程嘉燧
朝代：明

影事兰皋断水前，孤鸿落照尚依然。凄凉旧曲逢人唱，一段风情恼少年。
题扇送客怀长蘅湖上
作者：程嘉燧
朝代：明

送客西楼落木风，鬓丝吹断酒帘空。危廊千尺云居寺，霜叶仍欺二月红。约看西湖十月红，掉头归计又成空。年光如水心如梦，人在西楼暮雨中。
题扇送客怀长蘅湖上·其一
作者：程嘉燧
朝代：明

送客西楼落木风，鬓丝吹断酒帘空。危廊千尺云居寺，霜叶仍欺二月红。
题扇送客怀长蘅湖上·其二
作者：程嘉燧
朝代：明

约看西湖十月红，掉头归计又成空。年光如水心如梦，人在西楼暮雨中。
题江月图赠建昌梅子庾（名庆生）
作者：程嘉燧
朝代：明

弄月燕子矶，江水明见底。归客中夜分，橹尽钟逦迤。至今白玉光，眼花时欻起。醉吟秋钟诗，此图聊借耳。心开恍月皎，客好如酒美。画师隔前身，习气现弹指。眉宇何微茫，兀傲乃似子。坐客急捋须，此处不凡矣。放笔亦自笑，一戏复尔尔。平生澹荡人，饥饿仅免死。樽罍遥可呼，瓶罂先见耻。天公怜寂寞，突兀来快士。破垣行宝彝，空庖出乾胏。歌仍落金石，管欲迷宫徵。不辞笑脱颐，应防怒切齿。此语久欲吞，凭君吐终始。
题画柳扇别许康侯
作者：程嘉燧
朝代：明
体裁：五言绝句

五月金陵道，行人画柳条。秋风来早晚，肠断白汀桥。
题画赠戚四丈八十
作者：程嘉燧
朝代：明

尊中有酒曾不留，囊中无钱能不忧。莫言八十渐衰老，叱咤可走千貔貅。相逢掀髯但一笑，意气尚欲横九州。少君十年慕禅寂，吟诗北窗叹何益。老手犹堪戏貌君，碧瞳烂烂霜髯戟。
题画雪景送炤师归黄山喝石居（去年除夕，师以余疾出山，兹感旧作歌）
作者：程嘉燧
朝代：明

莲花峰腰三丈雪，飞鸟无声人迹绝。山僧冒寒晨出山，触踏层冰跗圻裂。远来问疾刚一笑，寒缸结花如吐屑。纸窗竹屋岁聿除，驹隙光阴催电掣。故人游山恨不俱，愁我无缘上巀嶪。八十衰翁老亡力，贾勇扳跻强得得。前推后挽赖炤师，擐肘牵裾抱腰襋。穿崛渡壑扪确荦，十步回头五步息。忽然坐我天门间，自怪凭空生羽翼。此时日下千崖赤，相去牛鸣望喝石。崖松龙拿互相引，林石人形如欲沫。庵前矮垣齐及肩，道上清泉才没蹠。仰头天都五千仞，俯瞰莲沟十万尺。瞳瞳檐松树羽盖，幂幂枫林排画壁。廿年茅斋落梦境，方丈香厨共禅席。床下地炉火长活，龛里灯明磬方寂。八月山寒苦风雨，有客夜投同软语。山芋煨来手自剥，秋芽焙出还亲煮。老人拥衾日僵卧，小师《莲经》晨夕课。开门忽报下方晴，唶唶空中灵鹊过。
题画（题帕二绝）
作者：程嘉燧
朝代：明

清溪百叠远含风，樵路渔源望欲通。一段乡愁何处着，伤春无味夕阳中。客路无媒类转逢，人间薄命是丹枫。胭脂纵似桃花色，难挽春光二月红。
题画（题帕二绝）·其一
作者：程嘉燧
朝代：明

清溪百叠远含风，樵路渔源望欲通。一段乡愁何处着，伤春无味夕阳中。
题画（题帕二绝）·其二
作者：程嘉燧
朝代：明

客路无媒类转逢，人间薄命是丹枫。胭脂纵似桃花色，难挽春光二月红。
题诘溪郁振公梅花草堂二首
作者：程嘉燧
朝代：明

竹寒沙碧堂成处，移得官梅绕屋栽。未到花时留客坐，恰当人日寄诗来。出郊路熟香偏早，傍舍春生水正回。湖畔垂垂天欲雪，乡愁驿信两相催。何人曾送草堂赀，几首巡檐索笑诗。东阁去逢春动候，西溪邀宿月明时。山空翠袖禁寒薄，雪紧青灯放焰迟。烟角霜钟断消息，窗前一夜为相思。
题诘溪郁振公梅花草堂二首·其一
作者：程嘉燧
朝代：明

竹寒沙碧堂成处，移得官梅绕屋栽。未到花时留客坐，恰当人日寄诗来。出郊路熟香偏早，傍舍春生水正回。湖畔垂垂天欲雪，乡愁驿信两相催。
题诘溪郁振公梅花草堂二首·其二
作者：程嘉燧
朝代：明

何人曾送草堂赀，几首巡檐索笑诗。东阁去逢春动候，西溪邀宿月明时。山空翠袖禁寒薄，雪紧青灯放焰迟。烟角霜钟断消息，窗前一夜为相思。
风雨（王珣伯欲余谒顾司马，临发风雨不寐）
作者：程嘉燧
朝代：明

风雨鸡鸣百感萦，披衣起坐到天明。饥寒未保心肠惯，干谒先愁项领成。漫论田园方乐志，细思沟壑亦虚名。来朝客路休看镜，白发羞从一夜生。
信州粮谣
作者：程国儒
朝代：明
体裁：古风

信州粮，粮何艰，十钟一石万里间。朝发钱王堤，暮过严子滩，柁尾白浪如银山。朝渡兰溪州，暮泊龙丘湾，峻如牵车上鬼关。督吏持檄夜如箭，布帆无风河水干。去年粮船未及岸，今年又运八百万。只知彼地荒，不知浙东天亦旱。只知彼地饥，不知役户家无饭。家无饭，侬莫愁，愿化铁骑为耕牛。愿销锋镝为锄耰，战场辟作畎与沟。壮士负戈荷甲归西畴，风雨时调禾黍秋。禾黍不秋饭不足，浙东又移何郡粟？
次栾秉德韵
作者：程国儒
朝代：明
体裁：七言律诗

伤心世事泪潺潺，已付余生作等闲。羝乳尚能持汉节，鸡鸣那得出秦关。黄花时候多新酒，绿树门庭是故山。日夜思亲头尽白，何人为赋大刀环。
越城谣
作者：程国儒
朝代：明
体裁：古风

越州城，城何高，四十五里之周遭。洼地填为基，陂陀凿成壕。白昼鞭笞夜击櫜，石民之骨灰民膏，越城虽高越民劳。越民劳未已，我田未耕又科米。忙忙筑城归种禾，又恐无米供官科。禾苗未青得秋雨，城吏打门夜如虎。为言雨后新城摧，要我荷锸城上来。城泥不干不敢回，又恐夜半闻春雷。城头一雨城一动，越民登城向天恸。民心似与雨有仇，天意实谓城无用。当年当年天下平，天下无贼越无城，乃知在德不在兵。愿无修城愿修德，使民复睹无城日。
饮酒
作者：程天符
朝代：明
体裁：古风

昨非未皆非，今是未皆是。是非皆茫昧，宁知誉与毁。毁于我何悲，誉于我何喜。时对无极翁，翛然鸣绿绮。
入垓口
作者：程庆珫
朝代：明

沙明水碧净无泥，三百滩盘上歙溪。两岸青山春欲暮，楝花飞尽竹鸡啼。
吴门同沈启南方质父守岁
作者：程庆珫
朝代：明

今夕知何夕，朋簪慰独居。博谁呼得雉，食不叹无鱼。春逐酒杯转，年同烛跋除。乾坤俱是客，岂必限吾庐。
东塔
作者：程序
朝代：明

轩豁前朝寺，凌空塔几层。鸟飞惊夜铎，鱼跃见春灯。北斗还堪摘，南箕或可凭。老来无暇步，白发愧闲情。
南柯子·春郊
作者：程康庄
朝代：明
体裁：词

岸草低新涨，山花压短墙。行逢满担冷淘香，安得垆头沽酒，醉斜阳。
卜算子·题袁重其侍母弄孙图
作者：程康庄
朝代：明
体裁：词

大孝古所难，谁与袁生伍。堂上萱亲八十龄，犹作斑衣舞。善事吉祥来。春暖慈颜喜。拟使佳儿习父风，老大能如此。
声声令·春思
作者：程康庄
朝代：明
体裁：词

柔风目极，孤雀横飞。无端思绪隐难平。云翘迎气，坐看玉砌苔生。怕却檐花学送迎。何处吹笙。心里韵，指间声。断肠容易与谁赓。玉关人远，梦中寻。意难明。拼此夕、斗却心兵。
如梦令·对菊
作者：程康庄
朝代：明
体裁：词

今日酒清花瘦。欲语无言时候。恨重不禁愁。亏煞菊花独秀。迤逗。迤逗。也得玉盘长守。
姬相周
作者：程康庄
朝代：明
体裁：五言律诗

姬公方下士，返驾更延宾。登山倚积墨，衣敝不重陈。春城羁旅客，迟暮但经旬。二子远来谒，翛然同避秦。
山花子·岁暮，阮亭过京口，用其见寄来韵
作者：程康庄
朝代：明
体裁：词

日暮江楼鼓角鸣。帆开驿路引笳声。十里回舟冰雪夜，尾舟行。已订泊船三日计，相思彻夜二毛生。预恐归程方逼岁，过江城。
巫山一段云·宋玉
作者：程康庄
朝代：明
体裁：词

十二峰头小，云踪尽可邻。峰峰低度枕函边。宋玉也难眠。湿透高唐馆，分题梦雨篇。山高云重阿谁怜。朝暮说神仙。
庞鸠六
作者：程康庄
朝代：明
体裁：古风

鸠六屣履迎，投辖苦不早。下榻虽未成，所感在怀抱。竹箨时写书，开樽验文章。相契已忘言，鸿名永为宝。
念奴娇·万岁楼春望
作者：程康庄
朝代：明
体裁：词

海天春晓，看阴云吹尽、炊烟微白。万岁高楼聊一上，秀色南山堪摘。北固金焦，称雄天堑，渐觉重墉，顷年镜考，山川遭此奇辟。堪笑草草登临，花柳谢，愁怀偏集。孝伯风流曾寄赏，山水依然畴昔。泽国增防，于今普遍，地尽娴戎索。南徐名胜，至此可消兵革。
感恩多·闺情
作者：程康庄
朝代：明
体裁：词

莫为南浦别。天上真愁绝。愿依桃李枝。复芳思。倩取莺鸣蝶舞，傍香围。傍香围。要得怀归。何如休乱飞。
捣练子·秋情
作者：程康庄
朝代：明
体裁：词

人寂寞，路弥漫。薄衫临镜影儿寒。人似霜华容易老，夕阳先怯水晶盘。
春光好·咏杏
作者：程康庄
朝代：明
体裁：词

梅靥碎，柳眉颦。艳阳春。正是鸠鸣蓬屋，不嫌贫。玄燕初窥粉脸，黄莺不及芳晨。绛趺千树仙人宅，总含仁。
望江南 其一 西湖
作者：程康庄
朝代：明
体裁：词

湖上水，两两断桥横。净洗铅华香粉腻，远吹鱼浪玉花明。影破恨浮萍。翻落照，远远暮云平。日上花枝湘女怨，霞明水底茜衫盈。水调学歌声。
望江南 其三 西湖
作者：程康庄
朝代：明
体裁：词

湖上花，朵朵舞轻霞。笑靥有心矜国色，愁肠无那是春奢。飞燕自轻斜。春梦短，花蕊漫相誇。红雨暗伤翻地锦，紫蕤新折负天葩。无语暮云遮。
望江南 其二 西湖
作者：程康庄
朝代：明
体裁：词

湖上酒，箫鼓倍琼卮。画榜不教空月色，流杯莫负好花枝。潋滟六桥澌。生事小，买笑及芳时。花病阑珊将醉解，春愁瘦减畏容知。绿蚁印平池。
望江南 其五 西湖
作者：程康庄
朝代：明
体裁：词

湖上云，低亚复氤氲。出岫无心丰沛起，淩虚有路肺香闻。晻暧几曾分。飞去急，心击在馀曛。高观凤飞通泽气，重楼曲奏藉仙翁。
望江南 其六 西湖
作者：程康庄
朝代：明
体裁：词

湖上雨，槭槭意何穷。朱鳖出波将破块，高唐离梦亦行云。飞糁万条风。镜水滑，漠漠对前峰。鱼婢散丝新得润，凫翁触石欲浮空。箫鼓有无中。
望江南 其四 西湖
作者：程康庄
朝代：明
体裁：词

湖上风，隐约度江东。怕折柳条双鬓短，愁飞花雨万家红。淅淅过湖中。恩爱浅，飘泊恨难穷。清响虚徐吹拂拂，翥鸿拉■重重。指顾及芳丛。
望远行·春望
作者：程康庄
朝代：明
体裁：词

春日愁来人未来。携酒花林几回。鳞鸿无计语多才。凉沙过尽又崔嵬。休怅望，溯波洄。远水萍花暗猜。流年流水几时开。愁听孤夜棹歌哀。
朝中措·平山堂同阮亭，次欧公原韵
作者：程康庄
朝代：明
体裁：词

千山晴色绘秋空。云影大江中。昔日遗踪何处，只余白草悲风。踟蹰四顾，荒城落照，破寺疏钟。风物向南差胜，江湖却羡渔翁。
柳梢青·海棠
作者：程康庄
朝代：明
体裁：词

看醉如酲，并芳连蒂，一样将迎。雨到含珠，风来舞翠，分外轻盈。搴芳莫妒红裙。色占尽、名香暗轻。池内菱妆，楼前飞燕，的的倾城。
桂枝香
作者：程康庄
朝代：明
体裁：词

吴头楚尾。恰把酒茫茫，凭阑无已。眺望山形依旧，江涛如此。夕阳落遍晴帆远，挂谯楼、西风影里。伯符兄弟，寄奴宾客，飞扬飙起。凭谁信、英雄不死。但满目苍凉，暮云平矣。虎踞龙争，铁瓮俨然雄峙。兵闻北府畴为用，只京口、沽来酒美。旗亭月满，夹堤喧市，紫箫声沸。
武二酉
作者：程康庄
朝代：明
体裁：古风

二酉富诗书，搴芳眇流辈。蜗舍取厨烟，随阶有余态。共友检农皇，晒药松阴背。卜筑本无尘，丹砂有时配。
武君十
作者：程康庄
朝代：明
体裁：古风

君十爱栖迟，衔觞事林壑。俯视尘土腥，亡簪茹藜藿。关我匪繇天，板缠聊见薄。剩有素心人，同期驭鸾鹤。
海棠春 闺词 晓妆，同阮亭、程村作
作者：程康庄
朝代：明
体裁：词

轻风暗触竹帘响。琼户悄、琉璃结网。映镜耀新妆，珠色波中漾。髻梳学就芙蓉样。逞浅靥、倾城相赏。眉翠串长颦，留著休张敞。
海棠春·午睡
作者：程康庄
朝代：明
体裁：词

夜衾香汗眼难足。钩绮障、北窗肱曲。娇靥梦欢开，绣隐芙蓉褥。袜围新剥鸡头肉。移昼漏、簟文生玉。鬟腻落芳兰，顾景南檐竹。
海棠春·夜坐
作者：程康庄
朝代：明
体裁：词

梧桐露下疑疏雨。掩鱼钥、遍听砧杵。未拟向宵床，凄切阴虫语。雁声嘹唳横天去。更地近、池塘暮鼓。不寝忆良人，何处闲挥麈。
海棠春·晚浴
作者：程康庄
朝代：明
体裁：词

日移凉散疏梧影，飞的的、绮寮萤醒。珠汗靧兰汤，坐定冰肌冷。当檐明月圆如镜。扇新浴、香奁徐整。茉莉馥微风，旋欲烹茶饼。
渔家傲·咏荷
作者：程康庄
朝代：明
体裁：词

小叶平铺枝上早。潆洄绿水影相抱。风动来回弥窈窕。尘事少。半天低度蓬莱岛。恰好红妆微步巧。欹眠一任轻风扫。对对绮罗依翠葆。人不到。昼长长自愁晴昊。
渔父·梨花
作者：程康庄
朝代：明
体裁：词

寂寞梨花带雨香。轻风不动意难偿。云易老，事多防。片片惊飞忆故乡。
点绛唇·咏草
作者：程康庄
朝代：明
体裁：词

春色朝朝，闲花遍野愁春树。欲寻知故，满地王孙路。堪恨萋萋，一径和烟住。青无数。连天朝暮。寂寞将愁付。
燕归梁·劝酒
作者：程康庄
朝代：明
体裁：词

花谢残香不上枝。著意追随。一回欢笑一回思。杯在手，莫推辞。破除万事前期远，金波动，锦云吹。全凭绿蚁浸玻璃。休冷落，好花枝。
生查子·旅夜闻雁
作者：程康庄
朝代：明
体裁：词

璧月广庭辉，雁度人声静。为想稻粱谋，出户看联影。寒入小窗虚，灯暧孤檠冷。倚枕听哀音，一夜悲蓬梗。
申葵衷
作者：程康庄
朝代：明
体裁：古风

申子寒毡破，粗黡逼画屏。迎宾无杂座，赁屋半疏棂。始交若有契，坐久更忘形。独谓吾诗老，终当托汗青。
相见欢·怀人
作者：程康庄
朝代：明
体裁：词

天边娇鸟衔红。锦堂东。愿掷芳心将去。过帘栊。添罗袂。游轩砌。玉玲珑。曲曲深深赐绕，画屏中。
石泰华
作者：程康庄
朝代：明
体裁：古风

泰华恩感人，豁达吐怀素。累觞求一醉，情神与之赴。顾见日将昳，风尘漭回互。常恐促欢节，酒向西光妒。
菩萨蛮 乍遇 咏青溪遗事画册，和阮亭、程村作
作者：程康庄
朝代：明
体裁：词

小姑居处珠楼起。鸟啼声隐杨花里。香气出罗衣。能留蛱蝶飞。远出青可见。绣领遮团扇。小立看鸳鸯。心怜浴故双。
菩萨蛮·弈棋
作者：程康庄
朝代：明
体裁：词

曲廊幽砌丁香吐。千言一默眠鹦鹉。空局与郎棋，无嫌著子迟。棋争先后手。局外防多口。不定恼纤儿。回嗔纳子时。
菩萨蛮·弹琴
作者：程康庄
朝代：明
体裁：词

秋风袅袅飘梧叶。博山炉内沉香爇。绿绮手中弹。挥弦白雪寒。明珠声一串。变作英娥怨。风雨暗潇湘。哀音应指长。
菩萨蛮·潜窥
作者：程康庄
朝代：明
体裁：词

常惊娇艳肤如雪。中庭顾兔分明月。物性惬雄雌。含情倚户窥。无人谁见惯。何谓檀郎看。浅靥发红潮。回头理翠翘。
菩萨蛮·私语
作者：程康庄
朝代：明
体裁：词

桐花满院浑疑雪。疏枝影浸閒庭月。人映月娟娟。清阴并■肩。夜鸟飞未倦。暗识群花茜。细语合谁闻。还应帐底人。
菩萨蛮·秘戏
作者：程康庄
朝代：明
体裁：词

残灯淡月肱环玉。朱颜一色分鬟绿。绡帐懒教垂。低声双笑时。飞花粘屈戍。火齐宁容睹。明镜晓窗中。枕痕深更红。
菩萨蛮·读书
作者：程康庄
朝代：明
体裁：词

妙窗然蜡摇风竹。拥书微解咿唔读。奈是语应人。行间一处频。移时即对面。伴剧题纨扇。岂忍不回头。青灯暂欲休。
菩萨蛮·迷藏
作者：程康庄
朝代：明
体裁：词

踏青已谢园林近。新妆自饰鸦雏鬓。女伴自迷藏。轻衫逐吹凉。衣香防巧逻。暗向蔷薇躲。窥丛见好枝。矜新插鬓丝。
蝴蝶儿·咏蝶
作者：程康庄
朝代：明
体裁：词

蝴蝶儿。闹春闺。单飞不称阿娇思。开窗欲问谁。怎似园中见。天光花影随。有情应许粉墙知。东邻双翅垂。
西江月·秋霖
作者：程康庄
朝代：明
体裁：词

绿野沵沵浅浪，连天阵阵飞涛。荒天无计问游遨。憔悴一年花草。帐冷芙蓉残梦，声声慢入仙操。无花无酒坐南皋。啼规数来初晓。
锦帐春·晓起
作者：程康庄
朝代：明
体裁：词

朝露方收，纤霞乍卷。恰日上、帘栊当面。梦初辞，风渐转。看雕梁乳燕。潜窥婉娈。占尽风流，玉钩将展。料粉气、肌香相间。蝶情慵，莺唤浅。这娇羞意态，要人重见。
长命女·咏燕
作者：程康庄
朝代：明
体裁：词

天欲晓。待卷珠帘飞去小。碧瓦参差皎。看窗前人睡起，细语檐前声悄。等得双飞双去杳。绰约风光早。
长相思·望焦山
作者：程康庄
朝代：明
体裁：词

上金山。望焦山。潮没平沙涌翠鬟。芦洲望一湾。白云还。白鸥还。两岸人家烟水间。西风片舸悭。
长相思·秋夕
作者：程康庄
朝代：明
体裁：词

暮天晴。暮潮平。一片红霞水底明。渔舟入浦轻。凉吹生。夕露清。嘹唳长空早雁声。寒衣催未成。
陈吾青
作者：程康庄
朝代：明
体裁：古风

吾青既藏辉，裘敝舌亦秃。独念王子房，经天望东哭。当时英雄人，潜闼何太速。不如饮美酒，逸光向幽独。
陈壶岚
作者：程康庄
朝代：明
体裁：古风

壶岚旷周旋，十春谋一面。网户倾陈醁，扫径通幽彦。山色栖城头，长河净如练。丘壑满胸中，浮云岂能眩。
寄钱公浚
作者：程弥寿
朝代：明
体裁：七言绝句

小楼独倚听潺湲，林下阴浓白昼闲。他日共君何处饮，举杯相对九华山。
凤池
作者：程思温
朝代：明
体裁：七言绝句

玉殿分行晓侍班，退朝花底佩珊珊。凤池春暖多清暇，自把龙涎试博山。
一冬寒甚梅不时开独吾家南山一株甚盛志喜一首
作者：程敏政
朝代：明

几处寒梅僵欲死，小园一树独全开。非缘太乙春先到，重是山翁手自栽。香逐寒风生翠筱，影和残月印苍苔。青禽莫漫传消息，勾引诗人特地来。
一剪梅·庆汪本亨六十寿词并引
作者：程敏政
朝代：明

稠木阴阴一里春。松喜津津，梅喜津津。画堂开宴庆佳辰。主也精神，客也精神。花甲才周第一巡。岁又更新，曲又更新。愿期遐算比灵椿。不是尧人，谁是尧人。
一剪梅·庆郑君存良七十寿
作者：程敏政
朝代：明

乔木江村映锦沙。尚义人家，积善生涯。画堂开宴鼓频挝，砌拥兰芽，鬓点霜华。辉辉晴日上檐牙。词吐天葩，酒泛流霞。百年冰玉两无瑕，醉眼生花，仙枣如瓜。
一剪梅·庚戌元夕饮文远家
作者：程敏政
朝代：明

传柑节候雨初晴。灯满山城，月满山城。画堂围坐夜三更，墙外歌声，席上歌声。可人添送紫金罂。未解春酲，又犯春酲。不辞扶醉卧前楹，客也多情，主也多情。
丁大尹燕予于万寿僧舍
作者：程敏政
朝代：明

肩舆五日到星源，握手斯文喜晤言。门掩夜灯初下榻，筵开春雨正当轩。僧来供茗饶风味，客起投壶杂笑喧。知是政成多暇日，几人能却簿书烦。
丁未二月六日扈从春宫亲迎礼成次韵
作者：程敏政
朝代：明

紫盖红旗荡晓晴，銮舆亲迎出宫城。万年喜兆谐龟卜，一日嘉祥恊凤鸣。都下人观周盛礼，房中乐奏汉新声。春风鹤驾叨随步，绣服香尘辇路平。
丁祭日简费司业廷言
作者：程敏政
朝代：明

陪祀年年候孔庭，每从司业借莎厅。衣冠假寐环东壁，钟漏传签报上丁。礼罢佩声风隐约，归时灯火夜晶荧。病躯无分随班列，展转斋居寝未宁。
七日与浯村大畈诸眷家别
作者：程敏政
朝代：明

亲戚情深别酝浓，蓝舆摇兀两三峰。酒醒已过扶车岭，犹问前山第几重。
七日南郊分献天下神祗坛次宾之韵
作者：程敏政
朝代：明

漏下斋宫夜未分，长林风起散垆薰。百灵受职扶元化，上帝端居隔朵云。扈跸军容香雾绕，登坛人语半空闻。十牲载俎终三献，想见明明格异芬。
七月二十日文华殿后讲毕上顾中官赐讲臣冠带靴袍臣敏政预赐织金云雁绯袍一有副金带一乌纱帽及皂靴面谢讫上顾谓曰先生辛苦共对曰此皆职分所当为顿首而退
作者：程敏政
朝代：明

日上罘罳晓殿深，湛恩稠叠驾亲临。对衣红濯天机锦，束带黄分内帑金。久幸清班容宦履，渐惭华发点朝簪。经生职分寻常事，消得君王念苦辛。
七月六日饮北城友人园亭
作者：程敏政
朝代：明

北郭分明远市哗，小亭幽绝似山家。閒翻画册评三昧，醉抚盆峰忆九华。秋后可容来扑枣，暑中先许坐呼茶。重游自拟非生客，深巷沿苔一径斜。
七月十七夜病起露坐偶成
作者：程敏政
朝代：明

古樗摇影屋西山，独坐空阶月上关。远杵数声秋律应，明星一点曙更閒。道心尽可消官况，酒力微堪慰病颜。千里故园归未得，不禁征雁溯风还。
七月朔时享陪祀太庙听传制遣祭历代帝王陵阴雨陡晴诗以志喜
作者：程敏政
朝代：明

剑佩锵锵得步从，君王仁孝此忻逢。箫韶迭奏终三献，玉帛将诚下九重。朝祭一时交换服，起居今夕两闻钟。无端风雨成新霁，天日光华仰圣容。
七月神会饮福
作者：程敏政
朝代：明

金风初动月当申，萧鼓山堂乐赛神。眼■光阴真过客，坐中人物半姻亲。语因随俗多成笑，酒到忘怀不记巡。相好不堪相别处，明年应忆宦游人。
万寿圣节随班行礼后廷贡埙子倡和有诗因次其韵
作者：程敏政
朝代：明

鸾旂交匝锦云飞，嵩祝声中暑气微。万里北辰遥在望，一星南极正流辉。閒身再入新陪位，病骨深惭旧赐衣。圣学日增天下庆，馀生此外更何祈。
万福寺送文明与倪舜咨李宾之二学士傅曰川吴原博谢于乔三谕德林亨大修撰陈汝玉给事李士常侍御联句
作者：程敏政
朝代：明

送客东城拥雾来，对炉先遣一尊开。盘因待别留兼味，诗为陶情且共裁。庭竹未青寒尚在，江波初绿煖将回。临岐聊为歌三叠，门外骊驹莫漫催。爱客幽僧开竹房，春来偏称举离觞。东风立马情如海，南雪欺人鬓欲霜。关树萧疏家在望，江梅零落路生香。后期莫忘论交地，随处江湖与庙廊。
万福寺送文明与倪舜咨李宾之二学士傅曰川吴原博谢于乔三谕德林亨大修撰陈汝玉给事李士常侍御联句·其一
作者：程敏政
朝代：明

送客东城拥雾来，对炉先遣一尊开。盘因待别留兼味，诗为陶情且共裁。庭竹未青寒尚在，江波初绿煖将回。临岐聊为歌三叠，门外骊驹莫漫催。
万福寺送文明与倪舜咨李宾之二学士傅曰川吴原博谢于乔三谕德林亨大修撰陈汝玉给事李士常侍御联句·其二
作者：程敏政
朝代：明

爱客幽僧开竹房，春来偏称举离觞。东风立马情如海，南雪欺人鬓欲霜。关树萧疏家在望，江梅零落路生香。后期莫忘论交地，随处江湖与庙廊。
三乐为晋陵胡叔虞赋
作者：程敏政
朝代：明

落落妫公孙，远有叔虞子。处世宁无才，平居不干仕。一觞与一咏，顾我方乐只。此身非草木，有生胡弗喜。而况得为男，已历好年纪。兴来鼓三终，所得亦云侈。茫茫天地间，岂不解同是。永日行畏途，沈酣未知止。千载鹿裘翁，见取尼山氏。长歌念伊人，迢遥隔州里。
三月一日寿杨司徒夫人六十
作者：程敏政
朝代：明

家声自东鲁，门对重关西。象服摇苍水，鸾封获紫泥。晚春开寿域，迟日丽中闺。想象称觞处，仙人馈枣梨。览镜颜犹壮，盈簪发未疏。寿当初度起，春入二分馀。君子歌偕老，儿孙奉起居。蟠桃亲手种，喜色照庭除。
三月一日寿杨司徒夫人六十·其一
作者：程敏政
朝代：明
体裁：五言律诗

家声自东鲁，门对重关西。象服摇苍水，鸾封获紫泥。晚春开寿域，迟日丽中闺。想象称觞处，仙人馈枣梨。
三月一日寿杨司徒夫人六十·其二
作者：程敏政
朝代：明
体裁：五言律诗

览镜颜犹壮，盈簪发未疏。寿当初度起，春入二分馀。君子歌偕老，儿孙奉起居。蟠桃亲手种，喜色照庭除。
三月九日南山小酌限韵
作者：程敏政
朝代：明

几客东来踏晚春，桃花零落菜花新。情知策蹇寻芳好，不奈鸣鸠唤雨频。岁稔已能占社主，我愚真可辱溪神。他时记取桑榆约，交谊惟应此最亲。
三月二十六日寿于千户八十
作者：程敏政
朝代：明

辕门齿德重新安，颜色如童发未残。秋水深藏三尺剑，春风初试九还丹。佳辰谢客心能静，老境看孙梦亦驩。愿把庄椿祝君寿，八千遐算此开端。
三月八日扈从视学听讲说命文言有作
作者：程敏政
朝代：明

万乘隆师礼不烦，上庠开讲重渊源。朝衣绚日金绯匝，御帜迎风锦绣翻。相业古来存说命，龙飞今日感文言。凤团分赐叨陪坐，愿续声诗纪治元。
三月十七同日得王贡士寄来休宁腊月书马亚卿寄来南京二月书
作者：程敏政
朝代：明

客邸瞻云思有馀，忽传门外送双鱼。正当南北相望处，连得春冬两季书。千里开缄如面对，一番披读即眉舒。年来转觉归期缓，日日经帏候起居。
三月十七日原博谕德饯汝玉给事于玉延亭会者宾之学士于乔谕德济之世贤侍讲曰川校书道亨编修暨予得联句四章时黄蔷薇盛开复移尊于海月庵酹花酌别又得三章予亦将有饯约而觞汝玉者多刻日有次第不能夺也手录此以致缱绻不已之意
作者：程敏政
朝代：明

酒半离筵客未来，诸公兴浅欲停杯。亭前花影看移日，池上波光爱泼醅。延伫不堪南省迥，淹留岂待北门催。蹇予恐未当君意，习氏池边未肯回。皇华南去正春风，水长湾头画鹢通。万里潇湘如在眼，九重霄汉未忘忠。淮阳夜泊应怀古，吴越秋成久愿丰。归疏边储报明主，太仓无地不陈红。命下龙楼重岁储，城东春色拥离车。过家路便心先到，报国身劳我不如。献纳暂违青琐直，咨询争睹紫泥书。送君正是花时节，饮尽瓶罍兴有馀。江南春色动归人，画舫红旗早问津。湖口过家鱼正美，城边迓客酒初醇。催诗数点朝来雨，扑马无端陌上尘。莫忘玉延亭下宴，相看不是白头新。刺蘼花下送离觞，别思诗情共渺茫。折赠不须河上柳，醉眠真爱井边床。篱根㶁㶁闻流水，屋角亭亭见夕阳。绕树未堪方去住，还看海月照东堂。移席东园就看花，花前起坐即喧哗。却因送别成嘉集，不用寻芳感物华。渐有绿阴看系马，岂无银汉待乘槎。共君秉烛须今夕，最喜西邻酒易赊。一种篱边未满丛，瓣香含雨叶含风。游丝惹地牵黄蝶，细雨临阶缀玉虫。满院旃檀春欲暮，印池罗縠夜将空。行人幸与凭阑会，尽有光华付与公。
三月十七日原博谕德饯汝玉给事于玉延亭会者宾之学士于乔谕德济之世贤侍讲曰川校书道亨编修暨予得联句四章时黄蔷薇盛开复移尊于海月庵酹花酌别又得三章予亦将有饯约而觞汝玉者多刻日有次第不能夺也手录此以致缱绻不已之意·其一
作者：程敏政
朝代：明

酒半离筵客未来，诸公兴浅欲停杯。亭前花影看移日，池上波光爱泼醅。延伫不堪南省迥，淹留岂待北门催。蹇予恐未当君意，习氏池边未肯回。
三月十七日原博谕德饯汝玉给事于玉延亭会者宾之学士于乔谕德济之世贤侍讲曰川校书道亨编修暨予得联句四章时黄蔷薇盛开复移尊于海月庵酹花酌别又得三章予亦将有饯约而觞汝玉者多刻日有次第不能夺也手录此以致缱绻不已之意·其七
作者：程敏政
朝代：明

一种篱边未满丛，瓣香含雨叶含风。游丝惹地牵黄蝶，细雨临阶缀玉虫。满院旃檀春欲暮，印池罗縠夜将空。行人幸与凭阑会，尽有光华付与公。
三月十七日原博谕德饯汝玉给事于玉延亭会者宾之学士于乔谕德济之世贤侍讲曰川校书道亨编修暨予得联句四章时黄蔷薇盛开复移尊于海月庵酹花酌别又得三章予亦将有饯约而觞汝玉者多刻日有次第不能夺也手录此以致缱绻不已之意·其三
作者：程敏政
朝代：明

命下龙楼重岁储，城东春色拥离车。过家路便心先到，报国身劳我不如。献纳暂违青琐直，咨询争睹紫泥书。送君正是花时节，饮尽瓶罍兴有馀。
三月十七日原博谕德饯汝玉给事于玉延亭会者宾之学士于乔谕德济之世贤侍讲曰川校书道亨编修暨予得联句四章时黄蔷薇盛开复移尊于海月庵酹花酌别又得三章予亦将有饯约而觞汝玉者多刻日有次第不能夺也手录此以致缱绻不已之意·其二
作者：程敏政
朝代：明

皇华南去正春风，水长湾头画鹢通。万里潇湘如在眼，九重霄汉未忘忠。淮阳夜泊应怀古，吴越秋成久愿丰。归疏边储报明主，太仓无地不陈红。
三月十七日原博谕德饯汝玉给事于玉延亭会者宾之学士于乔谕德济之世贤侍讲曰川校书道亨编修暨予得联句四章时黄蔷薇盛开复移尊于海月庵酹花酌别又得三章予亦将有饯约而觞汝玉者多刻日有次第不能夺也手录此以致缱绻不已之意·其五
作者：程敏政
朝代：明

刺蘼花下送离觞，别思诗情共渺茫。折赠不须河上柳，醉眠真爱井边床。篱根㶁㶁闻流水，屋角亭亭见夕阳。绕树未堪方去住，还看海月照东堂。
三月十七日原博谕德饯汝玉给事于玉延亭会者宾之学士于乔谕德济之世贤侍讲曰川校书道亨编修暨予得联句四章时黄蔷薇盛开复移尊于海月庵酹花酌别又得三章予亦将有饯约而觞汝玉者多刻日有次第不能夺也手录此以致缱绻不已之意·其六
作者：程敏政
朝代：明

移席东园就看花，花前起坐即喧哗。却因送别成嘉集，不用寻芳感物华。渐有绿阴看系马，岂无银汉待乘槎。共君秉烛须今夕，最喜西邻酒易赊。
三月十七日原博谕德饯汝玉给事于玉延亭会者宾之学士于乔谕德济之世贤侍讲曰川校书道亨编修暨予得联句四章时黄蔷薇盛开复移尊于海月庵酹花酌别又得三章予亦将有饯约而觞汝玉者多刻日有次第不能夺也手录此以致缱绻不已之意·其四
作者：程敏政
朝代：明

江南春色动归人，画舫红旗早问津。湖口过家鱼正美，城边迓客酒初醇。催诗数点朝来雨，扑马无端陌上尘。莫忘玉延亭下宴，相看不是白头新。
三月廿一日约人游松萝
作者：程敏政
朝代：明

一晴山与水争奇，莫道春残赏约迟。正得落红飞絮后，松风萝月澹相宜。
三月廿六日饮镜川杨学士后乐园亭
作者：程敏政
朝代：明

咫尺高坡巷，翛然绝市尘。汲泉苏菜甲，编竹拥花身。歌彻江南弄，杯空白下春。高风镜川老，不是草玄人。地主深留客，移尊后乐园。垆香多绕坐，盆石正当轩。避饮穿花径，寻诗过苇樊。忽然归兴发，斜日在西垣。喜赴看花约，春风第一回。草间幽径入，池上小亭开。大嚼兼新酿，群芳杂旧栽。赏心应未足，还许扣门来。
三月廿六日饮镜川杨学士后乐园亭·其一
作者：程敏政
朝代：明

咫尺高坡巷，翛然绝市尘。汲泉苏菜甲，编竹拥花身。歌彻江南弄，杯空白下春。高风镜川老，不是草玄人。
三月廿六日饮镜川杨学士后乐园亭·其三
作者：程敏政
朝代：明

喜赴看花约，春风第一回。草间幽径入，池上小亭开。大嚼兼新酿，群芳杂旧栽。赏心应未足，还许扣门来。
三月廿六日饮镜川杨学士后乐园亭·其二
作者：程敏政
朝代：明

地主深留客，移尊后乐园。垆香多绕坐，盆石正当轩。避饮穿花径，寻诗过苇樊。忽然归兴发，斜日在西垣。
三辰堂为工部顾郎中从善赋
作者：程敏政
朝代：明

衣冠三叶重吴人，捷报相承似罕伦。金榜有名初中甲，青阳无岁不逢辰。韦编业在专门久，华扁题成杰构新。定见奇男光父祖，考工才力正当春。
上元日与林谕德亨大商懋衡李世贤二侍讲饯同年陆叙州克深考绩西还联句十首
作者：程敏政
朝代：明

六年两觐一尊同，簪盍今看笑语中。盈缺共怜天上月，分飞翻恨雪边风。雷陈胶漆心长在，李杜文章思不穷。怅别那堪还话别，春云撩恨满城东。数载暌违此日逢，夜堂灯火笑萍踪。名途共幸身强健，大郡争誇众景从。秉烛意长春漏短，离樽香淡别情浓。吟馀忽上西檐月，相对愁听紫禁钟。去住相看作上元，交情不改旧词垣。金莲影动笙歌沸，紫陌尘空车马喧。樽酒流连忘夜永，衣裘疏散觉春暄。河桥豫惜明朝别，细柳东风蜀道辕。久别相逢似梦中，曲江年少最英雄。流光荏苒将头白，朋酒逡巡未颊红。地隔南川时望斗，气凌七泽拟嘘虹。人生良会应无几，晚节冰霜此意同。宴罢琼林十九春，东西南北故情新。玉堂雅集今如昨，皂盖清风独胜人。剪烛肯孤良夜赏，赓歌直遣壮怀伸。凤毛麟角真相许，况际风云庆会辰。月明风静主心欢，春溢宫壶夜不寒。深巷烛光星共烂，小庭尘净雪初残。帝城已纵金吾令，客子羞歌蜀道难。此景不妨停五马，解襟岸帻共盘桓。金炉银烛共灯宵，佳会宁烦折简招。酒泼冻醅春尚浅，星随寒漏夜方遥。十年萍海虽多事，万里云山会一朝。欲絷场驹恨无计，出城车马已萧萧。文翁佳政见重施，闻说怀贤更有祠。锦里好山题欲遍，玉堂高韵押偏迟。金兰气味忘宾主，冰雪襟怀迈等夷。不久朱轓应赴召，使君清誉已交驰。远别情随夜漏深，骊驹歌罢似难禁。故人药石能投我，何处疮痍最苦心。入蜀杜陵诗益壮，赋梁枚乘病多侵。彤襜明日辞金阙，济旱须为四海霖。谁从元夕启离筵，同榜交游自往年。握手谩论川外事，回灯重和郢中篇。情贪坐久销香篆，心怨离多涸酒泉。江海去年今夜月，梦魂曾绕玉京天。
上元日与林谕德亨大商懋衡李世贤二侍讲饯同年陆叙州克深考绩西还联句十首·其一
作者：程敏政
朝代：明

六年两觐一尊同，簪盍今看笑语中。盈缺共怜天上月，分飞翻恨雪边风。雷陈胶漆心长在，李杜文章思不穷。怅别那堪还话别，春云撩恨满城东。
上元日与林谕德亨大商懋衡李世贤二侍讲饯同年陆叙州克深考绩西还联句十首·其七
作者：程敏政
朝代：明

金炉银烛共灯宵，佳会宁烦折简招。酒泼冻醅春尚浅，星随寒漏夜方遥。十年萍海虽多事，万里云山会一朝。欲絷场驹恨无计，出城车马已萧萧。
上元日与林谕德亨大商懋衡李世贤二侍讲饯同年陆叙州克深考绩西还联句十首·其三
作者：程敏政
朝代：明

去住相看作上元，交情不改旧词垣。金莲影动笙歌沸，紫陌尘空车马喧。樽酒流连忘夜永，衣裘疏散觉春暄。河桥豫惜明朝别，细柳东风蜀道辕。
上元日与林谕德亨大商懋衡李世贤二侍讲饯同年陆叙州克深考绩西还联句十首·其九
作者：程敏政
朝代：明

远别情随夜漏深，骊驹歌罢似难禁。故人药石能投我，何处疮痍最苦心。入蜀杜陵诗益壮，赋梁枚乘病多侵。彤襜明日辞金阙，济旱须为四海霖。
上元日与林谕德亨大商懋衡李世贤二侍讲饯同年陆叙州克深考绩西还联句十首·其二
作者：程敏政
朝代：明

数载暌违此日逢，夜堂灯火笑萍踪。名途共幸身强健，大郡争誇众景从。秉烛意长春漏短，离樽香淡别情浓。吟馀忽上西檐月，相对愁听紫禁钟。
上元日与林谕德亨大商懋衡李世贤二侍讲饯同年陆叙州克深考绩西还联句十首·其五
作者：程敏政
朝代：明

宴罢琼林十九春，东西南北故情新。玉堂雅集今如昨，皂盖清风独胜人。剪烛肯孤良夜赏，赓歌直遣壮怀伸。凤毛麟角真相许，况际风云庆会辰。
上元日与林谕德亨大商懋衡李世贤二侍讲饯同年陆叙州克深考绩西还联句十首·其八
作者：程敏政
朝代：明

文翁佳政见重施，闻说怀贤更有祠。锦里好山题欲遍，玉堂高韵押偏迟。金兰气味忘宾主，冰雪襟怀迈等夷。不久朱轓应赴召，使君清誉已交驰。
上元日与林谕德亨大商懋衡李世贤二侍讲饯同年陆叙州克深考绩西还联句十首·其六
作者：程敏政
朝代：明

月明风静主心欢，春溢宫壶夜不寒。深巷烛光星共烂，小庭尘净雪初残。帝城已纵金吾令，客子羞歌蜀道难。此景不妨停五马，解襟岸帻共盘桓。
上元日与林谕德亨大商懋衡李世贤二侍讲饯同年陆叙州克深考绩西还联句十首·其十
作者：程敏政
朝代：明

谁从元夕启离筵，同榜交游自往年。握手谩论川外事，回灯重和郢中篇。情贪坐久销香篆，心怨离多涸酒泉。江海去年今夜月，梦魂曾绕玉京天。
上元日与林谕德亨大商懋衡李世贤二侍讲饯同年陆叙州克深考绩西还联句十首·其四
作者：程敏政
朝代：明

久别相逢似梦中，曲江年少最英雄。流光荏苒将头白，朋酒逡巡未颊红。地隔南川时望斗，气凌七泽拟嘘虹。人生良会应无几，晚节冰霜此意同。
上元日承邵文敬主事请游神乐观次韵二首
作者：程敏政
朝代：明

南郭春风引瘦骢，上清元不受尘蒙。鹤因看院留当户，鹅为求书畜满笼。赌令欢呼？一醉，弹棋消遣任谁工。兴酣颇爱青天曲，隔坐还思唤舞童。曲廊深处绾吟骢，招致群仙我亦蒙。院静不闻清籁发，坛高时有翠云笼。一春宦海乘多暇，何处灯山说最工。更欲早归寻旧赏，夕城高树远重重。
上元日承邵文敬主事请游神乐观次韵二首·其一
作者：程敏政
朝代：明

南郭春风引瘦骢，上清元不受尘蒙。鹤因看院留当户，鹅为求书畜满笼。赌令欢呼？一醉，弹棋消遣任谁工。兴酣颇爱青天曲，隔坐还思唤舞童。
上元日承邵文敬主事请游神乐观次韵二首·其一
作者：程敏政
朝代：明
体裁：七言律诗

南郭春风引瘦骢，上清元不受尘蒙。鹤因看院留当户，鹅为求书畜满笼。赌令欢呼�一醉，弹棋消遣任谁工。兴酣颇爱青天曲，隔坐还思唤舞童。
上元日承邵文敬主事请游神乐观次韵二首·其二
作者：程敏政
朝代：明

曲廊深处绾吟骢，招致群仙我亦蒙。院静不闻清籁发，坛高时有翠云笼。一春宦海乘多暇，何处灯山说最工。更欲早归寻旧赏，夕城高树远重重。
上巳日修禊南山溪上限韵
作者：程敏政
朝代：明

一瓢春酒胜雕胡，聊与山阴续旧图。临水坐分盘石净，倚天吟望玉峰孤。风飘花片随芒屩，火引松枝沸竹炉。待取日斜觞咏足，锦囊收拾付奚奴。
上巳日秦廷韶方伯与施彦清盛舜臣迓饯至惠山
作者：程敏政
朝代：明

倚棹寻源到薜萝，任催斜日下林柯。游人不减吴庄盛，题字还疑宋刻多。万树野红真绚画，一泓寒渌未盈科。石床他日如堪借，来听松风和醉歌。
上林清趣卷为嘉蔬署丞兼林衡署事宗侄京赋
作者：程敏政
朝代：明

绿树阴阴百鸟啼，上林遥在帝城西。一官向此开清署，赢得新篇取次题。畦菜青青苑果红，宦途清绝市尘空。五风十雨开园后，来往人行罨画中。不比前朝贡荔枝，晚菘春韭绿参差。官閒有趣无宣索，万岁君王旰食时。苑中应起借乌轩，每汲沙泉学灌园。辇路草长巡幸少，清时谁竞啬夫言。心地清如镜水波，官中从尔较催科。遥知此后弹冠日，随处春风趣益多。青李来禽贡尚方，朱篮黄帕屡分尝。天涯为子题诗句，惭愧非才负宠光。
上林清趣卷为嘉蔬署丞兼林衡署事宗侄京赋·其一
作者：程敏政
朝代：明

绿树阴阴百鸟啼，上林遥在帝城西。一官向此开清署，赢得新篇取次题。
上林清趣卷为嘉蔬署丞兼林衡署事宗侄京赋·其三
作者：程敏政
朝代：明

不比前朝贡荔枝，晚菘春韭绿参差。官閒有趣无宣索，万岁君王旰食时。
上林清趣卷为嘉蔬署丞兼林衡署事宗侄京赋·其二
作者：程敏政
朝代：明

畦菜青青苑果红，宦途清绝市尘空。五风十雨开园后，来往人行罨画中。
上林清趣卷为嘉蔬署丞兼林衡署事宗侄京赋·其五
作者：程敏政
朝代：明

心地清如镜水波，官中从尔较催科。遥知此后弹冠日，随处春风趣益多。
上林清趣卷为嘉蔬署丞兼林衡署事宗侄京赋·其六
作者：程敏政
朝代：明

青李来禽贡尚方，朱篮黄帕屡分尝。天涯为子题诗句，惭愧非才负宠光。
上林清趣卷为嘉蔬署丞兼林衡署事宗侄京赋·其四
作者：程敏政
朝代：明

苑中应起借乌轩，每汲沙泉学灌园。辇路草长巡幸少，清时谁竞啬夫言。
下山憩昌平旧馆有怀李学士宾之
作者：程敏政
朝代：明

西陵南下夜何长，马上相看庆一阳。白社不来消旅困，青山应解笑人忙。倒尊未觉春光浅，开户俄惊晓色凉。旧雨故人诗满壁，龙蛇腾踏锦云张。
下扶车岭山行饭三宝寺
作者：程敏政
朝代：明

复道蛇盘百丈岑，石间流水乱鸣琴。仆夫戒险时相詈，学士逢奇只自吟。溪雪涧风清病骨，野猿山鸟绝机心。岭南古寺今重到，一饭匆匆及岁阴。
下纹溪过渡调士敬
作者：程敏政
朝代：明

肩舆出山星已繁，寒月堕影金波翻。钟声木杪寺门远，灯火渡头人语喧。浅滩阁舟弄水戏，曲坞问路随乡言。人生此乐亦不易，风景何如君故园。
下陵与李学士宾之联句
作者：程敏政
朝代：明

夜下西陵月露凉，归心偏逐马蹄忙。迂途忽转行宫右，佳气犹瞻寝殿旁。老树几枝低拂帽，秋岚一抹远侵裳。昌平未到东方白，咫尺蓬山万里长。
不寐
作者：程敏政
朝代：明

千载逍遥堂，独卧愁不语。北风吹竹林，一夜响寒雨。
与世赏庶子同饮通州致仕袁千户家
作者：程敏政
朝代：明

春馆留人一笑同，爱君家住潞河东。嫖姚久谢千军帅，矍铄真堪百岁翁。新酒白鱼牵思远，绿波芳草送尘空。论诗更值王摩诘，不道相逢是客中。
与东园宣溪濒江夜坐联句六韵
作者：程敏政
朝代：明

坐久江干月渐明，山城谯鼓报初更。边流官树参差影，隔岸渔舟欸乃声。客路屡惊时序改，诗坛长助梦魂清。汀芦水鸟栖初定，野草青蛙断复鸣。洗盏不妨更夜酌，听鸡无奈促晨征。独怜远浦寒潮上，不管寻常去住情。
与亨大懋衡二太史天瑞元益贯之三给事同游神乐观是日廉伯有约不至
作者：程敏政
朝代：明

城楼旗角荡朝晖，行入郊坰访翠微。尘净石坛门闭早，藓封山径客来稀。柳阴閒系青骢马，花气浓薰白苧衣。南郭堤沙平似掌，不妨身戴月明归。城南策马一经过，眼底偏惊乐事多。地主旋开桑落酒，山童能唱竹枝歌。翠云宫殿闻玄鹤，青草池塘见白鹅。却爱道人幽独好，几时携手入烟萝。宿雨初晴晓出关，偶然行乐便忘还。棋声互答闻松外，诗韵分题写竹间。鳌背朵云瞻北阙，马头残照见西山。故人何事红尘里，不共知心半日閒。
与亨大懋衡二太史天瑞元益贯之三给事同游神乐观是日廉伯有约不至·其一
作者：程敏政
朝代：明

城楼旗角荡朝晖，行入郊坰访翠微。尘净石坛门闭早，藓封山径客来稀。柳阴閒系青骢马，花气浓薰白苧衣。南郭堤沙平似掌，不妨身戴月明归。
与亨大懋衡二太史天瑞元益贯之三给事同游神乐观是日廉伯有约不至·其三
作者：程敏政
朝代：明

宿雨初晴晓出关，偶然行乐便忘还。棋声互答闻松外，诗韵分题写竹间。鳌背朵云瞻北阙，马头残照见西山。故人何事红尘里，不共知心半日閒。
与亨大懋衡二太史天瑞元益贯之三给事同游神乐观是日廉伯有约不至·其二
作者：程敏政
朝代：明

城南策马一经过，眼底偏惊乐事多。地主旋开桑落酒，山童能唱竹枝歌。翠云宫殿闻玄鹤，青草池塘见白鹅。却爱道人幽独好，几时携手入烟萝。
与佩之及黄司训汝彝联句六首
作者：程敏政
朝代：明

想见清仪触热来，高怀真是不凡才。一尊倾倒惊头白，两日追陪笑口开。动树好风岚气散，绕山斜照鹤初回。相看去住情何极，门外骊驹且莫催。每诵停云忆故人，江湖何幸接风神。论文自托平生契，看竹如偿未了因。野菜旋挑供午饷，山醅初熟称时巡。咏歌不减风雩意，坐听征轺走旱尘。南山脩竹照深杯，何似兰亭曲涧隈。敢道人乌今并好，不于奴马此重来。卜邻我亦怀王翰，览胜君能挈辨才。林壑便应添故事，野猿山鹤谩相猜。山馆斜阳客到迟，清风便拟著君诗。移尊竹外晚临水，策马松阴刚赴期。老眼自应空雁荡，草书谁复似鹅池。玉山我愧蒹葭倚，醉后还歌伐木词。二公高兴薄秋云，千里谁来此会文。多病顿从今日减，清风应许故人分。片时迟到悔终古，百首易成酬此君。安得齐云岩上去，放开道眼扫尘氛。德星高照草堂明，诗社新开竹院盟。白苧晚凉湍走石，清风时至翠连楹。不妨野老来争席，还着山童去洗觥。欲向中宵看月色，试同吟榻听溪声。
与佩之及黄司训汝彝联句六首·其一
作者：程敏政
朝代：明

想见清仪触热来，高怀真是不凡才。一尊倾倒惊头白，两日追陪笑口开。动树好风岚气散，绕山斜照鹤初回。相看去住情何极，门外骊驹且莫催。
与佩之及黄司训汝彝联句六首·其三
作者：程敏政
朝代：明

南山脩竹照深杯，何似兰亭曲涧隈。敢道人乌今并好，不于奴马此重来。卜邻我亦怀王翰，览胜君能挈辨才。林壑便应添故事，野猿山鹤谩相猜。
与佩之及黄司训汝彝联句六首·其二
作者：程敏政
朝代：明

每诵停云忆故人，江湖何幸接风神。论文自托平生契，看竹如偿未了因。野菜旋挑供午饷，山醅初熟称时巡。咏歌不减风雩意，坐听征轺走旱尘。
与佩之及黄司训汝彝联句六首·其五
作者：程敏政
朝代：明

二公高兴薄秋云，千里谁来此会文。多病顿从今日减，清风应许故人分。片时迟到悔终古，百首易成酬此君。安得齐云岩上去，放开道眼扫尘氛。
与佩之及黄司训汝彝联句六首·其六
作者：程敏政
朝代：明

德星高照草堂明，诗社新开竹院盟。白苧晚凉湍走石，清风时至翠连楹。不妨野老来争席，还着山童去洗觥。欲向中宵看月色，试同吟榻听溪声。
与佩之及黄司训汝彝联句六首·其四
作者：程敏政
朝代：明

山馆斜阳客到迟，清风便拟著君诗。移尊竹外晚临水，策马松阴刚赴期。老眼自应空雁荡，草书谁复似鹅池。玉山我愧蒹葭倚，醉后还歌伐木词。
与倪舜咨董尚规李士钦联句一首送太子少保保国朱公北征
作者：程敏政
朝代：明

大将提兵下汉庭，光生千里震雷霆。旄头夜落尘氛净，豹尾秋屯杀气腥。边徼岂能当庙算，山川应合助王灵。功成拟勒燕然石，汉史无劳数卫青。
与刘舍人
作者：程敏政
朝代：明

宪府封章入奏频，春风随路画船新。将家子弟能将命，多少三吴待哺人。一舟同日发姑苏，千里相随达帝都。情重汪伦能送我，我诗还似谪仙无。
与刘舍人·其一
作者：程敏政
朝代：明

宪府封章入奏频，春风随路画船新。将家子弟能将命，多少三吴待哺人。
与刘舍人·其二
作者：程敏政
朝代：明

一舟同日发姑苏，千里相随达帝都。情重汪伦能送我，我诗还似谪仙无。
与士钦尚宝俱官满六载次韵一首
作者：程敏政
朝代：明

六载光阴似隔年，后先同入考功铨。徒闻圣相勤三握，敢向清朝竞九迁。池上丝纶应有种，河南衣钵愧无传。侵寻老去知难状，约取穷途保更坚。
与宣溪联句别振之
作者：程敏政
朝代：明

黄冈泾口夜停船，草草行厨当别筵。吴苑已离三舍外，阊门犹在一杯前。离人意逐江亭远，好事诗随海舶传。明岁期君南入楚，溪山同足赏心缘。
与庄定山司副潘时用待诏同至李宾之学士先茔登古城
作者：程敏政
朝代：明

看山空负一秋强，出郭来抛半日忙。草没断堤牵步远，柳拖斜日送阴长。百年丘垄怀先辈，几处园林似故乡。却尽壶觞临涧水，恨无渔笛和沧浪。古城高处立残阳，醉眼凭陵见八荒。木落放教冬岭瘦，鸟飞横绝暮天长。钟声远认驮经寺，帜影中开阅武场。胜览未穷吾正健，不愁荆棘罥衣裳。
与庄定山司副潘时用待诏同至李宾之学士先茔登古城·其一
作者：程敏政
朝代：明

看山空负一秋强，出郭来抛半日忙。草没断堤牵步远，柳拖斜日送阴长。百年丘垄怀先辈，几处园林似故乡。却尽壶觞临涧水，恨无渔笛和沧浪。
与庄定山司副潘时用待诏同至李宾之学士先茔登古城·其二
作者：程敏政
朝代：明

古城高处立残阳，醉眼凭陵见八荒。木落放教冬岭瘦，鸟飞横绝暮天长。钟声远认驮经寺，帜影中开阅武场。胜览未穷吾正健，不愁荆棘罥衣裳。
与廉伯世贤同至月河寺
作者：程敏政
朝代：明

秋风吹雨净飞埃，十日东城两度来。绕院绿阴留客住，一亭红艳对僧开。芙蓉涧侧观澜去，苜蓿园西问稼回。有约明朝更携手，望云同上雨花台。
与廷贡汰万梦吉步至新竹园
作者：程敏政
朝代：明

卜居何许最心降，十亩苍云绕石矼。远响暗中闻绝壑，茂林疏处见澄江。凌风拟著亭当径，揽翠时分榻近窗。瓦缶一醅秋正熟，计谁来访鹿门庞。
与张朝用太守饮紫阳庵晚至三茅观
作者：程敏政
朝代：明

山上危亭四望空，不知真境落尘中。羽衣化鹤留仙骨，月斧穿云试鬼工。天狗堕馀悬石坠，金牛开出断崖通。酒酣更上三茅阁，万里潮翻夕照红。
与提学娄克让御史饭泗亭驿舟晤言甚洽
作者：程敏政
朝代：明

士行先出处，治道本惩劝。持此律今古，有若执符篆。大义苟失之，如水决堤堰。寥寥千载下，圣哲炳垂宪。不见东邻女，芳岁甘自献。大节一以亏，容质徒秀曼。亦有主家者，恃长足私愿。好恶苦怫人，骨肉变雠怨。乃知君臣间，秉德两宜健。庶几三代风，必世可延蔓。娄公天下士，于我情缱绻。长途倾盖中，共此一升饭。誓当致身来，不辱青紫楦。谅哉同心言，功名及时建。相期在白首，保作无瑕瑗。
与时翊大参若虚宪副同至胜果寺欲寻宋宫遗址雨不克往
作者：程敏政
朝代：明

出城何处可消閒，宝刹巍巍紫翠间。下界路寻松杪入，上方人自雾中还。女墙半锁云千叠，御沼平分水一湾。不尽登临怀古意，谁教春雨断空山。
与曹良金吉士
作者：程敏政
朝代：明

永日吾伊不惮劳，篇篇成诵爱吾曹。九畴一序皇猷远，二相同心圣见高。孔壁有灵开治本，考亭无斁仰人豪。閒抛岁月成何事，三嗅芸香感二毛。
与李世贤学士邵文敬太守同饮复春杨氏玉河寓馆联句
作者：程敏政
朝代：明

盆池香散一株红，杯酒临轩醉晚风。病起故人刚下马，别来豪论欲吞虹。夜深明月当窗白，天阔流云堕地空。拟剪碧筒寻后约，吟坛高起玉河东。醉来高卧碧纱幮，何似临池静看鱼。晒药有香随屐齿，落花无意点衣裾。十年故旧怜青眼，千里江湖托素书。无限交情重对酒，夜阑张烛梦何如。
与李世贤学士邵文敬太守同饮复春杨氏玉河寓馆联句·其一
作者：程敏政
朝代：明

盆池香散一株红，杯酒临轩醉晚风。病起故人刚下马，别来豪论欲吞虹。夜深明月当窗白，天阔流云堕地空。拟剪碧筒寻后约，吟坛高起玉河东。
与李世贤学士邵文敬太守同饮复春杨氏玉河寓馆联句·其二
作者：程敏政
朝代：明

醉来高卧碧纱幮，何似临池静看鱼。晒药有香随屐齿，落花无意点衣裾。十年故旧怜青眼，千里江湖托素书。无限交情重对酒，夜阑张烛梦何如。
与李宾之游海云寺
作者：程敏政
朝代：明
体裁：五言律诗

偶过都城北，来游古涧滨。微风清细暑，小雨浥轻尘。忽起殊乡念，聊閒薄宦身。何时重载酒，同作看花人。
与杨君谦仪曹刘振之鸿胪游灵岩遇雨
作者：程敏政
朝代：明

夹岸吴山扫黛青，酒船随意泊沙汀。帘收晚雨三家市，旗飏薰风十里亭。沪渎旧名馀战地，灵岩佳迹播图经。同来莫遣游情败，僧榻何妨一夜停。冒险乘舆度岭腰，石苔青遍雨萧萧。野人笑我游何健，客子凭谁酒易消。鸟外云深唯见塔，鸥边溪涨欲平桥。望中似觉山容喜，知有新篇慰寂寥。细雨斜风破赏缘，壮游奇兴独森然。采香径古云千壑，响屧廊空草一川。羁客坐贪船似屋，主人情惬酒如泉。溪山灯火论心地，不道相违是隔年。
与杨君谦仪曹刘振之鸿胪游灵岩遇雨·其一
作者：程敏政
朝代：明

夹岸吴山扫黛青，酒船随意泊沙汀。帘收晚雨三家市，旗飏薰风十里亭。沪渎旧名馀战地，灵岩佳迹播图经。同来莫遣游情败，僧榻何妨一夜停。
与杨君谦仪曹刘振之鸿胪游灵岩遇雨·其三
作者：程敏政
朝代：明

细雨斜风破赏缘，壮游奇兴独森然。采香径古云千壑，响屧廊空草一川。羁客坐贪船似屋，主人情惬酒如泉。溪山灯火论心地，不道相违是隔年。
与杨君谦仪曹刘振之鸿胪游灵岩遇雨·其二
作者：程敏政
朝代：明

冒险乘舆度岭腰，石苔青遍雨萧萧。野人笑我游何健，客子凭谁酒易消。鸟外云深唯见塔，鸥边溪涨欲平桥。望中似觉山容喜，知有新篇慰寂寥。
与林泉
作者：程敏政
朝代：明

岐路尘埃满发丝，坐怜沙柳绿参差。停舟奉笔延佳兴，不道林郎亦爱诗。
与王宣溪世赏同至虎丘醉中限韵一首
作者：程敏政
朝代：明

三度来尝陆羽茶，园丁曾此荐冰瓜。游踪语客真成梦，醉眼看山久作花。旧榜诗随尘外劫，远归身似海中槎。残阳塔院翻多兴，欲典宫衣向酒家。
与袁石坡太守游甘露寺
作者：程敏政
朝代：明

天外飞甍接太虚，只疑僧在雾中居。风掀白浪过江口，云拥青山入座隅。词客旧题留北固，寓公高致属南徐。赞皇池馆琅琊石，拟向雷音洞里书。
与谢子期閒步至北山庄作
作者：程敏政
朝代：明

与客寻源过石梁，水车遥认北山庄。鸥边一阵东风起，吹落桐花满涧香。
与赵通政竹溪先生过定西大总戎筠清轩夜酌联句
作者：程敏政
朝代：明

侯门开燕夜如何，灯下藏阄听雅歌。交错觥觞情自洽，倡酬诗句乐偏多。不妨归骑将冲雨，共惜流乌似掷梭。有约重来续清赏，万竿脩竹正婆娑。
与闵口临溪汊川三族人同登东密岩观远祖中丞公起兵拒黄巢处晚宿岩下方兴寺与汊川宗人逸民用光联句二首
作者：程敏政
朝代：明

家山乘兴一来游，万仞峰颠日未收。疑帜久空唐将壁，残钟时起梵王楼。穿云石磴萝阴合，过雨林峦黛色流。吟屐忽随归马散，天风吹袂晚飕飕。东岩岩下古招提，四面阴森竹树齐。山翠入帘朝过雨，炊烟拖巷午闻鸡。老僧延坐劳清供，词客留诗续旧题。话久不知鸣晚鼓，暂分禅榻伴幽栖。
与闵口临溪汊川三族人同登东密岩观远祖中丞公起兵拒黄巢处晚宿岩下方兴寺与汊川宗人逸民用光联句二首·其一
作者：程敏政
朝代：明

家山乘兴一来游，万仞峰颠日未收。疑帜久空唐将壁，残钟时起梵王楼。穿云石磴萝阴合，过雨林峦黛色流。吟屐忽随归马散，天风吹袂晚飕飕。
与闵口临溪汊川三族人同登东密岩观远祖中丞公起兵拒黄巢处晚宿岩下方兴寺与汊川宗人逸民用光联句二首·其二
作者：程敏政
朝代：明

东岩岩下古招提，四面阴森竹树齐。山翠入帘朝过雨，炊烟拖巷午闻鸡。老僧延坐劳清供，词客留诗续旧题。话久不知鸣晚鼓，暂分禅榻伴幽栖。
与阎方伯饮紫阳庵次韵
作者：程敏政
朝代：明

一缕茶烟湿未消，几梯云路暗通桥。涛头盛拥鸱夷怒，亭上清留野鹤标。病目临风常带缬，弊裘经雨半成潮。重来便拟非生客，径揖山灵不待邀。
与黄司训汝彝小酌联句
作者：程敏政
朝代：明

丽泽新沾化雨馀，西斋潇洒似山居。一尊正及吴醅熟，半席閒分洛社初。梅雨未开春信在，菊花才过晚香疏。论文记取淹留地，此夜真强十载书。
与黄司训汝彝食菱联句
作者：程敏政
朝代：明

偶然来食泮池菱，要识胸中一味冰。头角峥嵘惊老眼，子孙清白爱风棱。登盘不受污泥染，出水偏于造化憎。诗咏谁能立成调，昔年供奉愧吾曾。
世禄堂为绩溪仁里程佐时赋
作者：程敏政
朝代：明

重对青山起画堂，义兼君父两难忘。槐塘业在清风远，花县人归白昼长。聚族久题仁作里，传家真守墨为庄。百年肯构还相勉，世牒无惭洛下房。
丙午六月同黄大器避暑朝天宫李鍊师之来鹤轩
作者：程敏政
朝代：明

雨馀凉思一襟回，琳馆苔花满石台。双鹤溯风留语去，独槐当户送阴来。丹炉几向清宵伏，芸检时从白日开。避暑又看今岁始，不辞冰果荐春杯。
丙申郊祀斋居次陆廉伯太史韵
作者：程敏政
朝代：明

东风吹冷袭虚襟，芸阁西头接羽林。上界疏钟清客梦，广庭明月空斋心。回惊旧壁题名遍，转觉微官阅岁深。此夕圜丘天尺五，拥衾时听属车音。露下虚庭月满襟，仰看残雪罥疏林。久叨禁直随班尾，共誓斋明协帝心。三宿夜分莲漏永，一年春到竹宫深。题诗欲继云间陆，蝉噪终惭海鹤音。
丙申郊祀斋居次陆廉伯太史韵·其一
作者：程敏政
朝代：明

东风吹冷袭虚襟，芸阁西头接羽林。上界疏钟清客梦，广庭明月空斋心。回惊旧壁题名遍，转觉微官阅岁深。此夕圜丘天尺五，拥衾时听属车音。
丙申郊祀斋居次陆廉伯太史韵·其二
作者：程敏政
朝代：明

露下虚庭月满襟，仰看残雪罥疏林。久叨禁直随班尾，共誓斋明协帝心。三宿夜分莲漏永，一年春到竹宫深。题诗欲继云间陆，蝉噪终惭海鹤音。
东园口诵山色雨声一联且约为武夷之行随足成之
作者：程敏政
朝代：明

几载各西东，相逢一醉同。客程山色外，离思雨声中。白社寻常句，苍头四十翁。停云知有意，江上候南鸿。
东园复请游天宁寺席上联句
作者：程敏政
朝代：明

石径盘回万木中，寺门惟许白云通。参差楼阁烟霞古，晻映溪山户牖空。坐久塔铃还自语，诗豪床笔喜相同。兴来隔渡频呼酒，醉里看花更徙筇。啼鸟数声檐外树，归帆一叶雨边风。茶瓜留客全忘暑，泉石娱人正未穷。地迥百年初胜赏，僧忙半日总群公。飘蓬湖海怜双鬓，结草田园方寸衷。欲就佛龛灯下宿，萍踪那复计西东。
东密岩乃先世祖都使公沄淘兄弟起兵拒黄巢处
作者：程敏政
朝代：明

万仞巉岩百里长，此中曾蹶草头黄。衣冠税驾趍行在，兄弟登坛守故乡。一代风尘山戍远，千家烟火石台荒。水田折戟时常露，知是先人旧战场。
东干晚眺
作者：程敏政
朝代：明

旷目秋无际，佳晴夜有霜。花寒明废陇，叶落蔽横塘。朔气山容瘦，斜晖屋影长。一缣真画本，峰麓下牛羊。
东庄逸兴卷为衍圣孔公弘泰题
作者：程敏政
朝代：明

一庄遥在杏坛东，胜地相传鲁泮宫。鱼鹿性贪林壑美，楼台清出市尘空。携壶客访看花处，步屧诗成问稼中。蔬水解忘人爵贵，舞雩千古自春风。
东田
作者：程敏政
朝代：明

泮邻有居东有田，田上结屋穷遗编。水云四拥足渔乐，更辟小圃临回川。可渔可圃未宜稻，傍人莫讶非东阡。租鱼课蔬亦田尔，何必铚艾求丰年。凤池犹子远大器，雅志伊葛非徒然。一朝射策取上第，高才万选如青钱。分符早带劝农字，牛刀小试青溪边。廊庙大用多自此，穷达肯为时情牵。行人三日坐春雨，割鲜脍玉劳相延。官箴民瘼几倾倒，故乡此地犹拳拳。应知异县簿书暇，时遣旧乐归鸣弦。官舟斜日重君意，不惜为赋东田篇。
东阿王
作者：程敏政
朝代：明

我爱东阿王，翩翩贵公子。虽读万卷书，日日弄文史。已乖弟兄好，更遂君臣理。盗汉者何人，胡不相谏止。所以大道行，重义不重死。凄凉豆箕咏，掩卷吾不齿。当年开国地，寂寞小山趾。谅哉朱昱心，千载有馀耻。
东阿王
作者：程敏政
朝代：明
体裁：古风

我爱东阿王，翩翩贵公子。虽读万卷书，日日弄文史。已乖弟兄好，更遂君臣理。盗汉者何人，胡不相谏止。所以大道行，重义不重死。凄凉豆萁咏，掩卷吾不齿。当年开国地，寂寞小山趾。谅哉朱昱心，千载有馀耻。
东风解冻应制
作者：程敏政
朝代：明

去岁都城三尺雪，御水潺潺冻全结。半夜春从地底回，一片菱花煖初裂。春风著水水不知，縠纹澹澹挼清漪。退朝閒步石桥上，流澌半入昆明池。黄柳垂丝拂东岸，荡潏波心影凌乱。青阳杲杲射圆沙，几簇鱼苗聚还散。太乙东皇随斗行，韶华拍塞皆春声。临流揽胜心独喜，物色向人如有情。天潢固是得春早，坐想八方春更好。航海番人入贡来，万里川光净于扫。
严先生祠
作者：程敏政
朝代：明

不作中兴谏议臣，归来仍许禄终身。要令公相惭台鼎，正为先生乐钓纶。黄鹄溯风非漫士，赤龙当极是真人。雨中未得供蘋藻，一日乘潮入富春。
严州东下两山高崖瀑布以百十数
作者：程敏政
朝代：明

东崖瀑布如玉龙，西崖瀑布如白虹。千寻之势不可杀，交飞乱落清泠中。小声万骑驱元戎，大声五夜鞭雷公。初疑武丁举斧开崆峒，石髓流出青山空。又疑海若上借愁天工，鬼窟遂与银河通。北舟直下桐川东，一江春水摇春风。推篷左右忽见此，顿清百岁尘埃胸。迹愧庄生为世笼，才非李白忧诗穷。一杯酹水一自酌，安得凌虚浩然与尔争豪雄。
严州城下与宣溪别
作者：程敏政
朝代：明

灯大联舟数十程，客边分袂不胜情。孤身去国同将母，两世通家沗作兄。多病正堪归计早，不才深负主知明。青山白水渔樵路，长报平安慰此生。
严州道中情思颇适
作者：程敏政
朝代：明

山远沙平水似烟，篷窗赢得枕书眠。暖风一日初黄柳，好雨连宵剩绿田。傍岸凫鹥如送客，随家鸡犬不惊船。相看便有江湖恋，耕凿娱亲在几年。
中伏日西风大作三日昼寒太守李昂重建
作者：程敏政
朝代：明

暑气方全盛，秋风忽大来。庭柯雕翠色，书案积黄埃。病欲披新絮，愁思拨旧醅。遥知田舍子，心事又成灰。
中元送蔡樊二都尉谒陵用草庭都尉韵
作者：程敏政
朝代：明

都城初过雨，辇道净无尘。香帛供原庙，金貂遣懿亲。风随行李健，景入画图真。驿次驰应惯，斋居迹未陈。炎光浮野黍，凉思发溪蘋。蔡泽心何壮，樊宏性更醇。诗才兼雅丽，交味谢甘辛。山郭花藏市，沙桥树隔津。碑亭围奰屃，神路截嶙峋。谈麈挥霜尾，吟鞍压绣茵。不辞当旅夕，深幸际佳辰。剑佩趋双阙，笙歌奠八珍。威灵瞻凤驭，生气协鸿钧。礼磬声敲玉，宫壶水滴银。忽传收燎火，早见彻严禋。北斗光芒正，中元节候新。断云开晓月，残露下秋旻。蒇事同乘马，归装或驾轮。节旄山鸟避，轩盖路人驯。去说贤劳共，来看帝命申。金兰忘异姓，玉树羡同伦。欲订西园约，朱门逼禁宸。
中和堂为无锡医官华汝清赋
作者：程敏政
朝代：明

锡山老人山泽臞，遗墨重此崆峒朱。流风已是百年事，妙旨不殊三字符。藓花一庭秋雨涩，杏林绕屋春阴敷。凭将架上溯洄语，坐愧寰中章句儒。
中秋士钦相邀不赴次韵
作者：程敏政
朝代：明

来往诗筒剧凤梭，一秋佳宴好经过。相期却负故人甚，不饮真如良夜何。窃禄敢思宽禁直，承颜聊欲慰奔波。他时有月皆堪赏，少待彤庭奏凯歌。
中秋夜
作者：程敏政
朝代：明

一片清光不世情，故乡宁弱宦乡明。风前欲动金波影，云外疑闻玉臼声。多病暂开新酒禁，古人都落几诗评。阴晴向尔难相料，不惜留连到五更。
中秋开宴南山宗贤毕集燕后閒步坟庵水次偶成赠同行诸君子
作者：程敏政
朝代：明

初向南山见月圆，笑谈相对欲忘眠。他乡每岁思千里，好友今宵共一筵。人影渐分山寺侧，蛩声多近石梁边。眼前又作朝天计，同步沙头在几年。
中秋病中时与李士钦叔侄近别
作者：程敏政
朝代：明

西风能几日，此夜忽中秋。宇宙清如洗，山河影欲流。病身愁对酒，羁思懒登楼。遥想南归者，凄凉共一舟。
中都形胜
作者：程敏政
朝代：明

境当南北建中都，形胜遥应古亦无。四望河山围太寝，仰知天地肇皇图。复田万世还过汉，开国元年尚纪吴。立马临淮城下路，五云回首欲嵩呼。
丰城涂处士夫妇哀挽
作者：程敏政
朝代：明

百世家声出豫章，萦垣乔木几斜阳。豸冠重写丰神伟，蠹简犹存手泽香。些曲漫成蒿里怨，吟筇閒倚菊篱荒。季方风节元方孝，身后谁能有二郎。母仪真足重台端，联德应无愧伯鸾。白日雨寒神剑合，华堂春暖寿卮残。梦陪鹤驭身难返，恩宠龙章姓不刊。冢上谁题慈孝碣，淳风留与后人看。
丰城涂处士夫妇哀挽·其一
作者：程敏政
朝代：明

百世家声出豫章，萦垣乔木几斜阳。豸冠重写丰神伟，蠹简犹存手泽香。些曲漫成蒿里怨，吟筇閒倚菊篱荒。季方风节元方孝，身后谁能有二郎。
丰城涂处士夫妇哀挽·其二
作者：程敏政
朝代：明

母仪真足重台端，联德应无愧伯鸾。白日雨寒神剑合，华堂春暖寿卮残。梦陪鹤驭身难返，恩宠龙章姓不刊。冢上谁题慈孝碣，淳风留与后人看。
临清饮提督兵备潘廷玺宪副家
作者：程敏政
朝代：明

倚棹清源日未中，旧游谈笑偶然同。兴来已尽三升酒，醉里还开一石弓。为乐都忘宾共主，留人无奈雨兼风。醒时始觉归时晚，漏下船窗烛影红。
丹徒王玺家蜜褐莲卷追赋
作者：程敏政
朝代：明

王家池上见芙蕖，蜜褐装成态有馀。晚色尽消脂粉气，高标宜占水云居。红灰酒满香中泻，白社诗残叶上书。欲为花神增旧谱，赏缘他日记南徐。
为乡人张卫幕贵题辽王九鸶图
作者：程敏政
朝代：明

苇岸芦汀立九鸶，郢人燕说是吾师。拟将圣训垂深戒，想见宗英洒翰时。
为周都尉题沈石田画
作者：程敏政
朝代：明

不见姑苏老沈郎，披图疑在石田庄。眼看雪乳春酲解，手拂云根午坐凉。高柳似填山下缺，奇峰如出镜中妆。草庭都尉能珍鉴，何日重开宝绘堂。
为宣溪题菊留别维扬高宪副
作者：程敏政
朝代：明

潭水亭亭照影空，几番花木斗青红。相看只有霜春面，独立西风蔓草中。
为文模题西坡卷
作者：程敏政
朝代：明

青山一路绕青溪，别墅分明似瀼西。何日杖藜寻北阮，手摩新竹更留题。
为柳楷序班题寿意图归庆其母
作者：程敏政
朝代：明

七十柳家母，双耳被华发。行步若飞凫，飘然有仙骨。诸子数公权，供奉广寒阙。回首夜何其，天凉桂花发。神娥海东至，荡潏凌波袜。皎皎青镜中，居然事修谒。酒酣一借问，沧溟几时竭。携手问清浅，共拾蟠桃核。仙凡隔尘水，三山翠峣屼。可望不可亲，歌诗对明月。
为赵守禦题溪云居士水墨龙
作者：程敏政
朝代：明

阴风萧萧吹急雨，龙子相将乞龙乳。随潮上下不可撄，头角疑能作人语。溪云画手工不工，抚景还思陈所翁。旱岁安能慰民望，青天白日驱丰隆。
主一斋为都宪常熟徐公赋
作者：程敏政
朝代：明

行台徐公公肃字，作宦屡更天下事。顾名思守父师言，主一题斋远相示。圣人立教先敬身，大贤受训仍书绅。向晦燕息毋敢肆，云谁有志希先民。主一开端子程子，基圣功成此终始。敬夫铭与晦翁箴，石本空馀墨盈纸。愿公勖哉持寸心，端居俨若神明临。缉熙问学不但已，海虞山高吴水深。
义轩遗诲编
作者：程敏政
朝代：明

莆中有高人，乃是太丘孙。当其易箦时，神气了不昏。治命五十六，恳恳皆名言。宿草经几年，手泽今尚存。我时再拜观，长恨隔九原。鄙哉邺中子，香履留私恩。亦有汴京相，苦欲为缁髡。平生竟何如，此道不复论。掩卷三叹息，彷佛来生魂。
乐丘八咏分得卧虹桥为沈时旸主事乃翁赋
作者：程敏政
朝代：明

五湖东半落枫桥，隐若晴虹破寂寥。漫漫芙蓉难识路，阴阴杨柳乍通潮。分披野色寻幽惯，倚徙江天入望遥。想去乐丘应不远，过从时复见渔樵。
乔烈妇
作者：程敏政
朝代：明

侍郎家范肃于霜，义动幽闺耻未亡。身绝素帏风黯惨，魂随丹旐日苍凉。祠前岁晚松逾劲，陇上春来草亦香。太史为书佳传在，千年留激懦夫肠。
乘月夜发二鼓至甲马营
作者：程敏政
朝代：明

晓色苍苍下武城，解舟还趁月中行。河流曲写之玄字，渔唱清传欸乃声。随处倚篷吟不尽，迩来欹枕梦难成。灯前未暇呼津吏，问是何年甲马营。
乘风夜过无锡寄致政秦廷韶方伯及诗社诸君子
作者：程敏政
朝代：明

一归方喜称閒身，十口那堪更索人。半夜随风挂帆去，负君相候洗缨尘。他时有约报邮签，山鸟啼残笋正甜。等是太平林下客，幅巾来往定无嫌。
乘风夜过无锡寄致政秦廷韶方伯及诗社诸君子·其一
作者：程敏政
朝代：明

一归方喜称閒身，十口那堪更索人。半夜随风挂帆去，负君相候洗缨尘。
乘风夜过无锡寄致政秦廷韶方伯及诗社诸君子·其二
作者：程敏政
朝代：明

他时有约报邮签，山鸟啼残笋正甜。等是太平林下客，幅巾来往定无嫌。
乙未十一月十六日长至有感
作者：程敏政
朝代：明

吟须再见一茎霜，愁思应随一线长。月色也从今夜减，酒怀争似少年狂。海榴漫说偏多子，乔木谁怜隔异乡。好是浮名归未得，十年辛苦尚为郎。
乙酉岁瀛东别业杂兴集古九首·其一
作者：程敏政
朝代：明
体裁：七言绝句

独在异乡为异客，十年踪迹走红尘。归来池苑皆依旧，万紫千红总是春。
乙酉岁瀛东别业杂兴集古九首·其七
作者：程敏政
朝代：明
体裁：七言绝句

满架蔷薇一院香，暂偷閒卧老僧房。日长睡起无情思，閒拂尘埃看画墙。
乙酉岁瀛东别业杂兴集古九首·其三
作者：程敏政
朝代：明
体裁：七言绝句

与客携壶上翠微，暂时相赏莫相违。白鸥自信无机事，见我犹穿曲岸飞。
乙酉岁瀛东别业杂兴集古九首·其九
作者：程敏政
朝代：明
体裁：七言绝句

行人本是农桑客，自恨寻芳到已迟。君宠母恩俱未报，买牛卖剑定何时。
乙酉岁瀛东别业杂兴集古九首·其二
作者：程敏政
朝代：明
体裁：七言绝句

不妨游子芰荷衣，散发行歌自采薇。洞里幽花莫相笑，此心非是爱轻肥。
乙酉岁瀛东别业杂兴集古九首·其五
作者：程敏政
朝代：明
体裁：七言绝句

春风疑不到天涯，且任芳尊恋物华。谢却海棠飞尽絮，一年容易即黄花。
乙酉岁瀛东别业杂兴集古九首·其八
作者：程敏政
朝代：明
体裁：七言绝句

绿槐垂穗乳乌飞，白鸟衔鱼上钓矶。便觉眼前生意满，斜风细雨不须归。
乙酉岁瀛东别业杂兴集古九首·其六
作者：程敏政
朝代：明
体裁：七言绝句

空林独与白云期，一任轻风拂面吹。细数落花因坐久，起来幽思有谁知。
乙酉岁瀛东别业杂兴集古九首·其四
作者：程敏政
朝代：明
体裁：七言绝句

鸡犬图书共一船，傍花随柳过前川。醉来睡著无人唤，只在芦花浅水边。
九日宿存中家明日与汝彝汰万同登其屋南感钟山
作者：程敏政
朝代：明

唐人有诗记端六，我今十日来登高。江山如此不为乐，正使达士讥吾曹。青天无风亦无雨，处处黄花照江渚。花开一日未便休，日日重阳岂虚语。人生良会不可常，谪仙痛饮非真狂。愿言胜会自今始，踏遍秋风千仞岗。
九日将游古岩寺道中作方君时勉汪君严夫偕行
作者：程敏政
朝代：明

冷水铺南风叶翻，遥穿一径似桃源。满前无暇酬天趣，个里那能著市喧。万叠峰峦真入画，数家鸡犬自成村。古岩一到心方惬，遮莫山童不奈烦。
九日怨十章
作者：程敏政
朝代：明

黄花半老清霜后，忆弟看云白昼眠。妙质不为平世得，悠悠生死别经年。满城风雨近重阳，马上谁家白面郎。时复看云泪沾臆，寒花犹作去年香。怀抱何时得好开，陶然共醉菊花杯。一行书寄千行泪，竹死桐枯凤不来。惠连群从总能诗，一夜霜风凋玉芝。丛菊两开他日泪，欲欢无复似当时。此身那得更无家，节及登高忽叹嗟。人面不知何处去，一年容易即黄花。南菊再逢人卧病，浮云世事欲如何。哀歌未断城鸦起，鸿雁不来风雨多。物色生态能几时，九日尊前有所思。遥知兄弟登高处，此恨绵绵无绝期。爱而不见心断绝，瘦马独吟真可哀。寄与风光共流转，菊花从此不须开。与君今世为兄弟，未必秋香一夜衰。古往今来只如此，九重泉路尽交期。遍插茱萸少一人，苍苔白石已成尘。人生在世长如客，更结来生未了因。
九日怨十章·其一
作者：程敏政
朝代：明

黄花半老清霜后，忆弟看云白昼眠。妙质不为平世得，悠悠生死别经年。
九日怨十章·其七
作者：程敏政
朝代：明

物色生态能几时，九日尊前有所思。遥知兄弟登高处，此恨绵绵无绝期。
九日怨十章·其三
作者：程敏政
朝代：明

怀抱何时得好开，陶然共醉菊花杯。一行书寄千行泪，竹死桐枯凤不来。
九日怨十章·其九
作者：程敏政
朝代：明

与君今世为兄弟，未必秋香一夜衰。古往今来只如此，九重泉路尽交期。
九日怨十章·其二
作者：程敏政
朝代：明

满城风雨近重阳，马上谁家白面郎。时复看云泪沾臆，寒花犹作去年香。
九日怨十章·其五
作者：程敏政
朝代：明

此身那得更无家，节及登高忽叹嗟。人面不知何处去，一年容易即黄花。
九日怨十章·其八
作者：程敏政
朝代：明

爱而不见心断绝，瘦马独吟真可哀。寄与风光共流转，菊花从此不须开。
九日怨十章·其六
作者：程敏政
朝代：明

南菊再逢人卧病，浮云世事欲如何。哀歌未断城鸦起，鸿雁不来风雨多。
九日怨十章·其十
作者：程敏政
朝代：明

遍插茱萸少一人，苍苔白石已成尘。人生在世长如客，更结来生未了因。
九日怨十章·其四
作者：程敏政
朝代：明

惠连群从总能诗，一夜霜风凋玉芝。丛菊两开他日泪，欲欢无复似当时。
九日断石登高
作者：程敏政
朝代：明

何处登高把一杯，青山矶上旧溪台。半崖薜荔诗龛在，两岸芙蓉画障开。随地更寻佳菊赏，野人争喜病夫来。西风落帽身长健，短发萧萧亦快哉。
九月五日重至万山观观主宗贵兄留宿东明楼上
作者：程敏政
朝代：明

不到琳宫已十年，小楼吟榻尚依然。云拖山色横窗下，风送溪声落枕边。何处有方堪却老，秋来多病不成眠。眼中幸对纯阳子，手拨垆薰讲洞玄。
九月八日枕上闻秋风大作有感
作者：程敏政
朝代：明

鲜飙中夜起，簌簌鸣高林。虚堂耿不寐，斗寒入重衾。南来今几时，北去当秋深。关河本迢递，岁月仍侵寻。幸此公事竣，一舸临江浔。松楸郁何许，渺在青山岑。简书严有期，怅望空沾襟。依稀故园梦，摇落西风吟。归鸿正南翔，登高一何心。行李戒明发，迥觉霜毛侵。
九月八日閒步公署西园独坐亭上有怀
作者：程敏政
朝代：明

公退聊乘半日閒，小园深径雨苔斑。红尘不到幽亭上，白鹤长鸣古树边。老学簿书空有感，才非供奉久无颜。明朝又及黄花候，何处登高忆故山。
九月六日今上登极礼成听诏次韵
作者：程敏政
朝代：明

大蠲逋税彻圜扉，一诏丁宁感缀衣。仗马新从轩陛立，宫鸦时绕殿檐飞。九重圣孝推恩博，十载皇心探道微。求治便应今日始，鹓行谁守愧甘肥。
九月廿八日黄司训汝彝雨中留宿联句二首
作者：程敏政
朝代：明

雨为留人作意长，尊前吟思正飞扬。先生百中真常事，博士高歌岂大狂。银烛有花如献捷，玉堂无地不生香。一时未定千年论，起听山城漏未央。景行自是百年心，我亦逢君语便深。客去共听秋夜雨，坐来独怯暮天砧。文章价在何时定，山水情多逐处寻。斗室初成先下榻，愧非徐孺汗沾襟。
九月廿八日黄司训汝彝雨中留宿联句二首·其一
作者：程敏政
朝代：明

雨为留人作意长，尊前吟思正飞扬。先生百中真常事，博士高歌岂大狂。银烛有花如献捷，玉堂无地不生香。一时未定千年论，起听山城漏未央。
九月廿八日黄司训汝彝雨中留宿联句二首·其二
作者：程敏政
朝代：明

景行自是百年心，我亦逢君语便深。客去共听秋夜雨，坐来独怯暮天砧。文章价在何时定，山水情多逐处寻。斗室初成先下榻，愧非徐孺汗沾襟。
九桥书舍为京学教授莆田陈君叙畴作
作者：程敏政
朝代：明

十里莆南竹树村，九桥精舍太丘孙。衣冠屡报看花捷，水石疑留洗墨痕。聘士高风今入画，尚书经学久专门。寄言莫坠藏修地，白鹿遗规可重论。
乡举同年会集武学得请字
作者：程敏政
朝代：明

昔在京闱士，名录亦焕炳。偻指十六年，散居星耿耿。离合苦不常，相顾惜萍梗。薄言酒一卮，温此旧盟冷。武庠国东隅，良会惜幽屏。矧当履长节，君子受初景。居然杂遝来，曾靡费招请。乃知同袍人，不啻共庐井。笑谈既款浃，丰度益修整。辴然觥筹交，纷彼丝竹骋。浮生大块中，取乐几俄顷。天寒白日速，华烛坐堪秉。明明尊俎间，我愿事箴警。学哉加进修，仕者效忠鲠。务令吾榜人，一一尽苕颖。松节坚平生，蔗味期晚景。犬马齿最卑，窃禄秘书省。悠悠附骥心，阳春愧歌郢。
乡人客清源者追饯索诗
作者：程敏政
朝代：明

北河一棹还新安，清源追别聊盘桓。羡君尽享估客乐，顾我方忧行路难。徵诗往返白日速，纵酒歌呼清夜阑。乡情离思两不极，垂杨插水春漫漫。
书东峰吴鸣翰秀才与王太史顾永州华应城联句后
作者：程敏政
朝代：明

行人一月住姑苏，手阅珠玑兴不孤。分道正奇知善战，无形山水见佳摹。高杨句法真能续，韩孟才名渐可图。颇恨风帆催去速，无缘誊藁付奚奴。
书二张真人诗文后
作者：程敏政
朝代：明

西璧澹然俱已矣，词章尽可入吾曹。挑灯夜读不成寝，寒水一溪霜月高。
书仁里族侄佐时家庆卷后八绝
作者：程敏政
朝代：明

弓冶相承每自怜，喜闻能受一经传。春风绿鬓芸香重，何止青云属少年。古来耕读两相循，立志谁堪慕有莘。闻说一犁春雨后，绿阴长作带经人。儒硕堂深世禄长，云烟飞处墨花香。对人好写颜公帖，珍重吾家白面郎。梦中疑有笔生花，不比书窗学画鸦。努力顾名思擢第，读书休负好年华。书斋晴日乍挥毫，天与佳儿一字褒。吉兆已开休忘取，家风须并士风高。红隐危楼御墨鲜，家鸡何止得家传。文章不愧昌黎伯，好读城南训子篇。早从怀抱识之无，太傅功成雪满颅。玉汝异时探学海，碧霄红日看鹓雏。风尘楚楚脱尘凡，更向群中数阿咸。坐想后来应跨灶，笑人终岁著青衫。
书仁里族侄佐时家庆卷后八绝·其一
作者：程敏政
朝代：明

弓冶相承每自怜，喜闻能受一经传。春风绿鬓芸香重，何止青云属少年。
书仁里族侄佐时家庆卷后八绝·其七
作者：程敏政
朝代：明

早从怀抱识之无，太傅功成雪满颅。玉汝异时探学海，碧霄红日看鹓雏。
书仁里族侄佐时家庆卷后八绝·其三
作者：程敏政
朝代：明

儒硕堂深世禄长，云烟飞处墨花香。对人好写颜公帖，珍重吾家白面郎。
书仁里族侄佐时家庆卷后八绝·其二
作者：程敏政
朝代：明

古来耕读两相循，立志谁堪慕有莘。闻说一犁春雨后，绿阴长作带经人。
书仁里族侄佐时家庆卷后八绝·其五
作者：程敏政
朝代：明

书斋晴日乍挥毫，天与佳儿一字褒。吉兆已开休忘取，家风须并士风高。
书仁里族侄佐时家庆卷后八绝·其八
作者：程敏政
朝代：明

风尘楚楚脱尘凡，更向群中数阿咸。坐想后来应跨灶，笑人终岁著青衫。
书仁里族侄佐时家庆卷后八绝·其六
作者：程敏政
朝代：明

红隐危楼御墨鲜，家鸡何止得家传。文章不愧昌黎伯，好读城南训子篇。